Meizu M6 Note Dilancarkan Bersama Snapdragon 625 Dan Dwi Kamera

Seperti yang dijadualkan, Meizu baru sahaja melancarkan sebuah telefon pintar kelas pertengahan dalam siri M iaitu Meizu M6 Note. Peranti ini juga hadir dengan set cip Snapdragon 625, sekaligus menjadikan ia yang pertama menggunakan cip buatan Qualcomm.

Peranti ini memiliki paparan skrin 5.5 inci HD penuh dan pengimbas cap jari yang juga berfungsi sebagai butang Home. Kelengkapan dwi kamera juga menerima sensor 12 Megapiksel Sony IMX362 dengan aperture f/1.9 dan kamera sekunder 5 Megapiksel untuk efek bokeh. Penggambaran di dalam cahaya yang terhad turut dibantu oleh 4-LED flash. Manakala kamera depan pula dilengkapi sensor 16 Megapiksel bersama aperture f/2.0.

Meizu M6 Note dioperasikan oleh Android 7.1.2 Nougat dan antaramuka Flyme OS 6.0 melalui bateri 4,000mAh yang menyokong pengecasan pantas 18W mCharge.

Meizu M6 Note didatangkan dalam tiga varian berbeza iaitu RAM 3GB/16GB, 3GB/32GB, dan 4GB/64GB, masing-masing dijual pada harga CNY1,099 (RM705), CNY1,299 (RM833), dan CNY1,699 (RM1,090). Peranti ini menyediakan pilihan warna seperti hitam, biru, dan emas.


Selamat Tinggal Vine :(

Twitter telah mengumumkan bahawa mereka akan menghentikan Vine dengan aplikasi mobil menjadi korban pertama. Akses Vine masih lagi aktif ketika ini namun dijangkakan sekitar bulan hadapan atau tidak lama lagi, semua pengguna tidak lagi boleh mengakses media sosial berasaskan video itu.

Langkah penutupan Vine dilihat satu lagi petanda bahawa Twitter sedang dilanda masalah. Baru-baru ini berita bahawa Twitter menghadapi masalah untuk mencari pelabur dan pembeli hangat diperkatakan, keadaan kewangan mereka menjadi punca utama ramai pembeli berpotensi menarik diri. Selepas Vine, dijangkakan lebih 300 pekerja Twitter pula akan hilang pekerjaan sebagai salah satu solusi Twitter untuk mengurangkan kos operasi.


Anda Boleh Dapatkan iPhone XR Dengan Harga Lebih Murah Di Jepun!

Sebelum ini kami ada berkongsi dengan anda mengenai penjualan iPhone terbaharu yang agak menurun jika dibandingkan dengan model iPhone terdahulu.

Baca juga : Apple Bakal Menghasilkan Semula iPhone X, Kurangkan Pengeluaran iPhone Xs & Xs Max

Terbaru, jika ingin membeli iPhone XR dengan harga murah anda boleh ke Jepun kerana harga iPhone XR kini diturunkan kepada 24,000 Yen (kira-kira RM886) berbanding 36,000 Yen (kira-kira RM1,330) sebelum ini. Tetapi ia datang bersama langganan NTT DoCoMo selama 24 bulan. Manakala komitmen bulan yang perlu dibayar adalah 2,457 Yen (kira-kira RM90.70) sebulan.

Penurunan harga ini juga dilihat sebagai langkah untuk meningkatkan jualan iPhone XR yang kurang memuaskan semenjak ianya diperkenalkan. Walaupun Apple sendiri memaklumkan bahawa iPhone XR adalah sebuah telefon pintar mampu milik, pengguna di Jepun lebih berminat untuk membeli iPhone 8 dan 8 Plus berbanding iPhone Xs, Xs Max dan iPhone XR!


Harvey Norman Menawarkan Pelindungan Skrin Selama 1 Tahun & Hadiah Premium Edisi Terhad Untuk Pembelian vivo V7 & V7+

Ingin menghadiahkan telefon pintar terbaru keluaran vivo kepada orang tersayang? Harvey Norman ada sesuatu menarik untuk anda sempena hari Natal ini! Dengan setiap pembelian vivo V7 dan V7+ di mana-mana kedai Harvey Norman, pelanggan berpeluang mendapat pelindungan skrin selama 1 tahun bernilai RM211. Harvey Norman akan menggantikan skrin telefon pintar anda secara percuma jika berlaku sebarang kerosakan.

Selain itu, vivo juga akan memberikan hadiah premium edisi terhad kepada pelanggan yang membeli telefon pintar swafoto dengan lensa depan 24 Megapiksel ini.

Bukan itu sahaja, Harvey Norman turut menawarkan pelan pembayaran ansuran selama 24 bulan dengan 0% bunga, hanya untuk hari Natal ini! Tunggu apa lagi, cepat rebut peluang keemasan ini.


Laptop / PC Serba Serbi Terbaik! Dapatkan Serendah RM999! Check It Out~

Sekarang ni kalau korang perasan, orang berlumba-lumba nak beli laptop dan PC. Almaklumlah, laptop / PC sekarang dah jadi macam satu keperluan. Kalau bercerita bab membeli, seronok memang seronok. Tapi, kalau salah beli memang merana. Nak nak pulak kalau laptop / PC tu tak dapat penuhi kriteria yang korang nak – menangis!

So, hari ni kami nak share antara laptop / PC terbaik yang korang boleh consider. Memang nampak gah dan eksklusif. Percayalah! Dah la nipis, ringan pulak tu! Spec?! Hmm jangan cakaplah memang terkini beb! Design pun lawa, serba serbi baru. Baiklah mempersembahkan – JOI Book 80, JOI Book 100 & JOI Book 150 dan JOI All-In-One! Tapi, apa agaknya yang korang boleh expect dengan semua ni? Jom weiii kita usha-usha…

CPU: Intel® Celeron N3350 Dual Core™ | Grafik: Intel® HD Graphics 500MHZ | Sistem Operasi: Windows 10 | RAM: 4GB LPDDR3 | Storage: 64GB | Hard Drive: M.2 SATA SSD sokong sehingga 512GB | Skrin: 12.5″ FHD IPS | Kamera: 2MP | Bateri: 30.4Wh | Berat: 1.63kg

Hmm, saiznya tak terlalu besar dan kualiti binaan sangat premium. Tapi, apa yang penting ia ringan sekaligus menjimatkan ruang dan mudah di bawa ke mana-mana sahaja! JOI Book 80 sememangnya pilihan ideal dan sesuai untuk semua tugasan (multitasking) – tidak kira sama ada untuk kerja atau bermain.

Dilengkapi skrin bersaiz 12.5” FHD IPS, ia dibina dengan paparan bezel nipis bersama nisbah skrin-ke-kerangka yang tinggi – Memang layan habis kalau begini kan? Pandangan korang pun confirm tak terganggu. Dikuasakan oleh Intel® Celeron N3350 dan dibantu Intel® HD Graphics 500MHZ – ia pastinya memberi pengalaman penggunaan lebih lancar dan hebat yang tiada tandingan. Fulamak mantap betul ni…

JOI Book 80 didatangkan dalam dua pilihan warna “eye catchy” yang menarik seperti gold dan silver. Dengan memori 4GB LPDDR3 dan storan 64GB, serta hard drive M.2 SATA SSD yang mampu menyokong sehingga 512GB, korang boleh miliki laptop ini pada harga sangat affordable sesuai dengan bajet iaitu RM999 sahaja! Lebih menarik, ia juga disertakan jaminan waranti selama satu tahun.

CPU: Intel® Celeron N3450 (JOI BOOK 100) / Intel® Celeron N4100 (JOI BOOK 150) | Grafik: Intel® HD Graphics 500 (JOI BOOK 100) / Intel® UHD Graphics 600 (JOI BOOK 150) | Sistem Operasi: Windows 10 | RAM: 4GB | Storage: 32GB | Hard Drive: M.2 SATA SSD sokong sehingga 512GB | Skrin: 14.1 ” IPS FHD | Kamera: 2MP | Berat: 1.35kg

Memang slim! Superb…JOI Book 100 & 150 dibina dengan rekaan ultra nipis – jadi tak adalah beban sangat nak bawa kan? FUHH! Dengan binaan minimalis dan berkualiti tinggi, confirm korang akan menjadi tak keruan bila tengok laptop ni. Spec pun boleh tahan tau!

Dikuasai sistem pemproses Intel® terkini, Intel® Celeron N3450 (JOI BOOK 100) / Intel® Celeron N4100 (JOI BOOK 150) – nikmati lebih prestasi berganda yang diperlukan untuk bekerja sambil berhibur. Selain itu, penawaran memori dan storan juga dilihat memadai untuk kegunaan korang dengan konfigurasi 4GB RAM bersama storan 64GB dan hard drive M.2 SATA SSD (sokong sehingga 512GB) – memudahkan lagi penyimpanan dokumen.

Harga pun tak lah sampai kena jual buah pinggang pun, murah je gais! JOI Book 100 boleh dimiliki dengan harga RM1,199. Manakala, JOI Book 150 pula bernilai RM1,299. Setiap pembelian juga didatangkan dengan waranti selama satu. Tersedia dalam tiga pilihan warna : Grey dan Gold (JOI BOOK 150) dan Rose Gold (JOI BOOK 100).

CPU: Intel® Celeron J3160 | Grafik: Intel® HD Graphics 400 | Sistem Operasi: Windows 10 | RAM: 4GB DDR3L (dikembangkan hingga 8GB) | Storage: 256GB SSD (dikembangkan hingga 1TB) | Skrin: 19.5″ HD LCD | Kamera: 2MP | Bateri: 65W | Berat: 2.9kg

JOI All-In-One, sebuah laptop yang serba boleh (All-In-One) – tidak kira untuk kerja mahupun  tugasan harian, keperluan korang pasti dapat dicapai dalam sekelip mata! Dengan binaan skrin sebesar 19.5″ HD LCD bersama ruang bezel yang nipis, ia mampu menyajikan pengalaman PC yang menakjubkan dengan tontonan luar biasa. Bayangkan ditambah lagi dengan gabungan pemproses dan grafik terkini, pasti takkan mengecewakan korang – Bukan janji, tapi pasti!

Dari segi penawaran memori pun tak nak kalah – 4GB RAM ditambah dengan storage sebesar 256GB , siap pakej boleh dikembangkan lagi! Cayalah, senanglah korang lepas ni. Tak pening lagi pasal memori. Pasal harga? Jangan risau, pasti mampu milik punyalah! RM1,499 disertakan jaminan waranti selama satu tahun! Berbaloi kan?!

Aha! Okay kan? kan? kan? Kalau korang teringin, jangan lupa dapatkan hari ini juga! Borong banyak sikit okay?  Maklumat lanjut, boleh layari JOI Malaysia atau hubungi di talian 1-700-817-616.


Samsung Galaxy A3, A5 & A7 Edisi 2017 Sudah Disahkan Kehadirannya

Siri A keluaran Samsung tidak dinafikan sering menjadi pilihan pengguna yang inginkan sebuah peranti yang tampil dengan rekaan menarik pada harga yang sederhana. Lebih menariknya, kemunculan siri A (2016) yang lalu telah memperlihatkan penambahbaikan yang amat baik apabila Samsung bukan sahaja mengguna pakai rekaan premium seperti Samsung Galaxy S6, tetapi siri ini juga turut didatangkan dengan pengimbas cap jari dan juga kamera yang dilengkapi teknologi OIS (Opticam Image Stabilization).

Selepas tempoh lebih kurang sembilan bulan Samsung Galaxy A3, A5 dan A7 (2016) berada di pasaran, nampaknya kini telah disahkan bahawa Samsung bakal tampil dengan edisi terbaru 2017 untuk ketiga-tiga model tersebut.

Berdasarkan kepada sumber yang diperolehi, ketiga-tiga model ini akan tampil dengan model SM-A320F, SM-A520F dan juga SM-A720F. Bahkan model SM-A520F juga baru-baru ini turut dilihat sudahpun berada dalam senarai import di India untuk tujuan percubaan sebelum ianya dilancarkan secara rasmi. Manakala dua model lagi dikatakan bakal melalui proses yang sama tidak lama lagi.

Menurut maklumat yang didapati daripada ujian benchmark yang telah dijalankan pada Samsung Galaxy A5 (2017), ia bakal dioperasikan dengan Android 6.0.01 Marshmallow, dikuasakan dengan pemproses Octa Core Exynos 7880 dan juga menyokong RAM berkapasiti 3GB. Sebelum ini siri A (2016) telah diperkenalkan buat pertama kalinya pada Disember 2015 dan mula tersedia di pasaran pada Januari 2016 yang lalu. Jadi berkemungkinan besar siri A (2017) ini juga akan mula diperkenalkan pada penghujung tahun ini dan mula berada di pasaran pada awal tahun depan.


Quran Companion: Memorize 2016, Menghafal Ayat Al-Quran Lebih Mudah

Terdapat beberapa aplikasi Al Quran yang boleh dimuat turun oleh pengguna hari ini, terbaru adalah Quran Companion: Memorize 2016. Aplikasi ini memudahkan pengguna menghafal ayat Al Quran hanya melalui smartphone sahaja. Lebih menarik, ianya berfungsi dengan menggunakan kaedah swipe, di mana selepas membaca dan mulakan hafalan pengguna boleh menyembunyikan sementara ayat yang ingin dihafal, kemudian swipe untuk menghilangkannya.

Quran Academy Incturut bercadang memperkenalkan sokongan berkumpulan dan cabaran pada aplikasi ini untuk menjadikan proses hafalan lebih interaktif dan pada masa yang sama bertukar pendapat dengan rakan-rakan yang lain. Menawarkan antaramuka yang kemas, pengguna Android boleh mencuba sendiri aplikasi Quran Companion: Memorize 2016.


Reviu Eksklusif: Samsung Galaxy Note 10+ Peranti ‘Raksasa’ Yang Versatil!!

Samsung baru sahaja melancarkan peranti perdana terbaharunya iaitu Samsung Galaxy Note 10+. Rekaan dan spesifikasi Peranti ini dikhabarkan antara peranti yang terbaik di pasaran pada ketika ini. Namun benar atau tidak jom kita lihat reviu peranti ini!!!

Untuk pengetahuan, set reviu yang kami terima adalah bukan untuk pasaran malaysia. Jadi terdapat beberapa item yang turut dihadirkan bagi pasaran Malaysia antaranya sebuah clear cover case, 25W travel adapter, kabel C-to-C, S pen tip dan AKG type c earphone.

Dari mata terus ke hati, begitulah yang mengambarkan betapa elegan rekaan peranti ini. Tampil dengan ergonomic grip dan berat yang sangat ringan iaitu hanya 196g memberikan keselesaan ketika memegangnya dan rasa eksklusif.

Galaxy Note 10+ ini tampil dengan warna-warna yang menarik diinsiprasikan oleh cahaya. Hadir dengan 3 warna iaitu Aura Glow, Aura White dan Aura Black. Material kaca pada peranti ini mampu menangkap warna lantas menghasilkan sentuhan futuristik dan rasa premium.

Bukan hanya rekaan yang eksklusif dan elegan, tetapi ia turut tampil dengan spesifikasi yang ‘raksasa’!!! Sangat berkuasa. Peranti ini tampil dengan pemproses yang sangat berkuasa iaitu Exynos 9825 dan dipadankan dengan 12GB dan storan sebesar sehingga 512GB membuatkan peranti ini melaksanakan tugasan dengan lancar. Lag, perlahan dan storan penuh yang menjadi masalah biasa bagi kebanyakkan telefon tiada pada peranti ini. Berikut adalah spesifikasi penuh:

Tak dapat disangkal lagi, peranti ini mempunyai paparan yang sangat AWESOME!!! Hadir dengan paparan bersaiz 6.8 inci dengan 19:9 bezel-less panel. Menariknya kamera hadapan pada skrin ini.

Dihadirkan pada bahagian atas dan terletak ditengah-tengah yang dikenali sebagai Infinity-O Display. Ia sekaligus memberikan perspektif baharu tontonan. Pada mula ia berasa sedikit janggal, tapi lama-kelamaan sudah biasa dan selesa.

Lebih menarik ia tampil dengan HDR10+ dengan Dynamic Tone Mapping memberikan tontonan yang terbaik! Warna yang terhasil adalah sangat menakjubkan dan mengagumkan.

Menonton dengan lama pada peranti ini sangat selesa dan tidak menyakitkan mata dengan mengurangkan cahaya biru pada paras pixel tanpa perlu mengorbankan warna pada paparan.

Tampil dengan sistem quad kamera iaitu 12MP + 12MP + 16MP + 3D Depth pastinya mampu menghasilkan gambar yang hebar dan cantik. Tampil dengan pelbagai fungsi menarik yang mampu mempelbagaikan rakaman anda. Terdapat Photo, Live Focus Video, Panorama, Food, Super Slow-mo dan pelbagai lagi.

Bagi memudahkan anda merakam gambar makro, pemandangan atau sebagainya, anda boleh memilih simbol ini di bahagian bawah. Ia memudahkan antara untuk memberi sudut dan fokus yang diperlukan ketika merakam.

Justeru anda boleh merakam menggunakan lensa wide angle 16MP yang memberikan 123°. Rakaman secara dekat juga boleh dengan 2x optical zoom pada 12MP Kamera Telefoto.

Filter turut dihadirkan untuk memberikan mood pada gambar yang dirakam. Antara Filter yang hadir adalah Original, Warm, Cool, Lolli dan sebagainya.

Rakaman waktu malam juga tidak mengecewakan apabila ia memperlihatkan hasil yang baik. Warna, ketepatan, fokus dan dapat dilaksanakan dengan baik.

Galaxy Note 10+ ini dihadirkan dengan kamera hadapan yang memang cun giler iaitu 10MP. Seperti kamera belakang, ia turut hadir dengan fungsi yang sama kecuali ia tiada Food, Super Slow-mo, Slow-mo. Gambar swafoto anda memang sangat cantik. Barulah ada ‘confident’ nak post di media sosial!!!

Anda pasti sudah bosan dengan AR Emoji yang sedia ada pada telefon bukan? Ini suatu yang menyeronokkan yang tampil pada peranti ini. Anda boleh menghasilkan AR Emoji sendiri. Caranya mudah sahaja:

Menerusi hasil gambar yang dirakam, dapat dilihat warna yang terhasil sangat baik, fokus juga sangat mengagumkan dan noise sangat kurang pada imej tersebut. Jadi rakaman tidak mengecewakan.

Tidak dapat dinafikan lagi, sepanjang kami menggunakan peranti ini, rakaman videonya sangat baik. Dengan kestabilan yang dimiliki, ia merakam dengan baik tanpa gegaran yang ketara walaupun kamera digerakkan.

Menariknya lagi, anda boleh mengawal sama ada mahu menggunakan Bokeh atau tidak ketika rakaman sedang dijalankan. Ia pastinya memberikan pespektif baharu ketika rakaman video.

Unik mengenai rakaman video menerusi peranti ini, anda boleh merakam video dan menjelaskan bunyi tertentu dengan zoom kepada subjek tersebut. Bunyi rakaman tersebut akan menjadi lebih kuat dan jelas. Wow kan!!!

Apa yang pasti, menerusi HDR10+ anda boleh merakam pada warna yang sangat baik dan tepat.

Anda juga boleh edit video yang dirakam terus pada peranti ini. Setelah rakaman selesai, anda boleh edit video tersebut dengan menekan pada simbol pensil yang terdapat di bahagian bawah sebelah kiri.

S Pen pada Galaxy Note 10+ antara tercanggih pada ketika ini. Dengan rekaan yang lebih elegan dan kemas, ia mampu melaksanakan tugasan dengan lebih baik tidak kiralah sama ada anda menulis, melukis atau melakukan kawalan menerusi S Pen ini.

Menakjubkan apabila baterinya mampu bertahan sehingga 10 jam ketika standby time.

Ia juga mampu bertindak sebagai alat kawalan. Anda boleh Play dan Pause video, merakam gambar menerusi kawalan dari S Pen.

Gerakkan S Pen mengikut atau melawan arah jam untuk merakam gambar yang lebih luas atau sebaliknya.

Gerakkan ke kiri atau ke kanan untuk menukar slide gambar di Gallery.

Ketika membuka aplikasi muzik, anda boleh mengawal suara dengan menggerakkan S Pen ke atas atau ke bawah.

Anda juga boleh menulis menggunakan S Pen ini dan boleh menukarkan menjadi teks yang mudah untuk di baca.

Untuk menjadikannya lebih menarik, anda boleh melukis dalam 3D dengan AR Doodle dan S Pen. Jadi rakaman video anda akan jadi lebih menarik!!

Berikut adalah hasil rakaman AR Doodle:

Galaxy Note 10+ turut mempamerkan pengalaman gaming yang dioptimumkan. Rekaan Galaxy Note 10+ ini sahaja sudah cukup untuk memberikan keselesaan kepada pengguna ketika bermain menggunakan peranti ini. Ditambah dengan tontonan Infinity-O Display, memberikan kepuasan tontonan bermain pada perati ini.

Hadir dengan rekaan dengan Vapor Chamber Cooling System mampu menyejukkan peranti anda ketika bermain game. Turut disertakan dengan AI yang dipertingkat pastinya mampu memberikan kelancaran ketika bermain.

Kami telah menguji peranti ini ketika bermain Mobile Legend dan Asphalt 9 dan pastinya sangat memuaskan dengan grafik dan kawalan yang sangat lancar.

Peranti ini pastinya dihadirkan dengan bateri yang besar iaitu 4300mAh. Ia turut dipadankan dengan pengecasan pantas 45W. Ia pastinya mampu mengecas dengan sangat pantas dan menjimatkan masa anda!!!

Kami telah melakukan ujian pengecasan ke atas peranti ini. Kami mula mengecas peranti ini pada jam 11.11 pagi ketika bateri berada pada 13%. Ia kemudian mencapai 100% pada jam 12.23 tengah hari. Mengambil masa hanya selama 1 jam 12 minit.

Anda bimbang data peribadi yang di godam? Jangan bimbang kerana Samsung Galaxy Note 10+ ini hadir dengan Knox Security yang akan memberikan perlindungan kepada maklumat peribadi anda.

Ia hadir dengan Pengecaman Wajah dan Pengimbas Cap Jari Ultrasonic memastikan peranti anda lebih selamat. Pin, Pattern dan kata laluan turut boleh digunakan bagi melindungi peranti anda.

Bagi melihat prestasi peranti ini, kami telah mengujinya menggunakan AnTuTu Benchmark dan GeeckBench 4. Seperti yang disangka, ia tidak mengecewakan dan mempamerkan prestasi yang terbaik. Berikut adalah hasil ujian tersebut:

Secara keseluruhan, Samsung Galaxy Note 10+ ini merupakan sebuah peranti yang sangat versatil dengan rekaan yang menakjubkan pastinya membuatkan anda jatuh cinta. Dengan spesifikasi yang terbaik dan fungsi kamera yang pelbagai memberikan perspektif baharu kepada anda.

Jadi ia pastinya sebuah peranti yang sangat berbaloi untuk dimiliki walaupun harganya sedikit mahal. Tapi ia sejajar dengan spesifikasi yang dihadirkan bersamanya! Jadi apa tunggu lagi, dapatkan sekarang pada harga RM4,199 (256GB) dan RM4,799 (512GB).


Wow! Pengantin ‘Viral’ Terima Kejutan Daripada Honor Malaysia

Baru-baru ini tular dalam laman sosial mengenai pasangan pengantin, Hadi dan Farah meluahkan rasa terkilan terhadap hasil kualiti video perkahwinan mereka yang dikatakan tidak memuaskan. Perkara tersebut ternyata mendapat perhatian netizen termasuk Honor Malaysia.

Mengakui turut terkilan dengan hal itu, Honor Malaysia telah menawarkan peranti Honor 8X secara PERCUMA kepada pasangan tersebut bagi meraikan detik bahagia mereka. Berita gembira itu telah dikongsi sendiri oleh pihak Honor menerusi satu kiriman di laman Facebook rasmi mereka.

Pengantin perempuan terbabit yang menggunakan nama Farah Nisa dikatakan sudah sedia maklum mengenai perkhabaran gembira itu dan ternyata teruja dengan pemberian daripada pihak Honor tersebut.

Hadir dengan skrin bersaiz 6.3 Inci dengan takuk, Honor 8X mempunyai ciri-ciri menarik termasuk penggunaan cip pemproses Kirin 710 bersama 6GB RAM dan 128GB ROM, teknologi GPU Turbo, bateri berkapasiti 3,750mAh, dwi kamera utama 20MP + 2MP, 16MP kamera hadapan.

Pun begitu, harga penjualan bagi pasaran tempatan masih belum diketahui. Sama-sama kita tunggu sahaja sehingga pelancaran rasmi kelak ESOK (9 Oktober 2018).


Bola Sepak untuk Persahabatan 2021 Gazprom: Para Peserta Muda daripada 211 buah negara dan wilayah bakal memperoleh gelaran GUINNESS WORLD RECORDS™ baharu

MOSCOW, 10 April 2021 /PRNewswire/ — Gazprom melancarkan musim kesembilan Program Sosial Bola Sepak untuk Persahabatan Kanak-kanak Antarabangsa (F4F) yang akan dianjurkan secara dalam talian pada 14-29 Mei 2021. Buat pertama kalinya, wakil akademi bola sepak dan wartawan akan berkumpul di Istanbul semasa sambutan Perlawanan Akhir Liga Juara-Juara UEFA untuk membincangkan pembangunan bola sepak kanak-kanak di Forum Duta F4F.

Pada tahun ini, Bola Sepak untuk Persahabatan akan sekali lagi menyatukan para peserta muda daripada 211 buah negara dan wilayah. Pemain muda berusia 12-14 tahun akan bersatu dalam 32 Pasukan Persahabatan untuk menyertai Kejuaraan eWorld F4F. Ia akan diadakan di F4F World iaitu simulator bola sepak yang tersedia secara percuma dalam 27 bahasa. Wartawan Muda akan membuat liputan acara program ini di Pusat Akhbar Kanak-kanak Antarabangsa. Percubaan rasmi untuk mendapatkan gelaran GUINNESS WORLD RECORDS™ yang ketiga bagi program ini akan menjadi sebagai sebahagian daripada acara akhir program tersebut.

Pada 29 Mei, pakar bola sepak dan wartawan akan bersama-sama menyertai Forum Duta F4F yang akan dianjurkan di Istanbul. Wakil-wakil komuniti bola sepak akan membincangkan cabaran pembangunan sukan kanak-kanak dan berkongsi pengalaman mereka. Selama bertahun-tahun, F4F telah menjadi platform antarabangsa yang penting bagi membincangkan isu-isu berkaitan sukan dan bola sepak kanak-kanak.

Program Sosial Bola Sepak untuk Persahabatan Kanak-kanak Antarabangsa telah dianjurkan oleh Gazprom sejak tahun 2013. Sepanjang lapan musim sebelumnya, program ini telah menyatukan lebih 15,000 orang peserta dari 211 buah negara dan wilayah serta lebih 6,000,000 orang penyokong. UEFA, FIFA, persekutuan bola sepak dan kelab bola sepak terkemuka di dunia, yayasan amal antarabangsa, atlet terkenal, ahli politik dan artis menyokong program Bola Sepak untuk Persahabatan. Projek ini telah menerima lebih 50 anugerah kebangsaan dan antarabangsa dalam bidang tanggungjawab sosial, sukan dan komunikasi.

Carmen Pozo, Pengasas Bersama Akademi Bola Sepak Wanita Las Superpoderosas, pemenang Anugerah Bola Sepak untuk Persahabatan Antarabangsa Pertama, Bolivia: “Program Bola Sepak untuk Persahabatan ini menyediakan pakar bola sepak dengan sebuah platform untuk berdialog. Ini merupakan perkara yang amat penting sekarang kerana kita menghadapi cabaran baharu dalam perkembangan sukan kanak-kanak dan remaja. Bertukar pengalaman dan projek di Forum Bola Sepak untuk Persahabatan membantu akademi dan organisasi bola sepak menyelesaikan isu-isu ini.”

Source: Gazprom International Children’s Social Programme Football for Friendship

Keywords: Computer/Electronics Entertainment Multimedia/Online/Internet Sporting Events Sports Children-related news Future Events


HONOR Malaysia Berjaya Mendapat Kontrak Jualan Bernilai RM50 Juta Daripada MAHSA

Institusi pengajian tinggi swasta terkemuka, Universiti MAHSA membeli siri komputer riba HONOR MagicBook bernilai RM50 juta dari HONOR Malaysia bagi kegunaan pembelajaran pensyarah dan pelajarnya, baru-baru ini.

Siri HONOR MagicBook mengetengahkan tiga tumpuan jualan iaitu perlindungan mata, daya ketahanan dan harga berbaloi, sekali gus menjadikannya laris sebaik dilancarkan di pasaran Malaysia.

Pra-pesanan siri HONOR MagicBook di stor rasmi dalam talian tempatan menerima respons memberangsangkan daripada pengguna, seterusnya meyakinkan Universiti MAHSA untuk membeli 15,000 unit komputer riba tersebut dari HONOR Malaysia.

Siri HONOR MagicBook sesuai untuk kegunaan Institusi pengajian tinggi disebabkan tiga tumpuan jualan tersebut. Ini kerana pensyarah dan pelajar perlu meluangkan masa lama di hadapan skrin komputer riba untuk menyiapkan tugasan setiap hari.

Selain itu, kelebihan siri HONOR MagicBook yang dilengkapi skrin diperakui persijilan Cahaya Biru Rendah TUV Rheinland dan tidak berkelip, melindungi mata dari cahaya biru sebanyak 50%. Jadi, pandangan mata pengguna lebih selesa selain tidak akan berasa penat ketika mengguna komputer riba tersebut.

Siri HONOR MagicBook menawarkan pengalaman internet lebih baik serta berprestasi tinggi berbanding jenama komputer lain yang dijual pada harga sama. Siri komputer riba tersebut membantu menambah baik kaedah pengajaran dan pembelajaran dalam talian kerana tidak akan menimbulkan masalah lengah.

Komputer riba tersebut tahan lasak kerana dibangunkan dengan kerangka aloi aluminium dan telah melalui pelbagai ujian makmal. Komputer riba ini tidak mudah tercalar, tahan lama dan berbaloi untuk dibeli.


Lenovo Perkenal Legion 7i & Legion 5i!! – Prestasi Memang Tip Top!!

Pasti semua mengenali jenama komputer riba terkemuka ini, Lenovo. Kini mereka turut memperkenalkan model terbaru yang dikenali sebagai Legion 7i dan Legion 5i.

Tampil dengan spesfikasi menakjubkan apabila LEgion 7i hadir dengan kad grafik GeForce RTX SUPER GPUs dengan rekaan Max-Q manakala Legion 5i pula dihadirkan dengan RTX 2060 GPU pastinya memberikan kesan grafik yang terbaik.

Lebih menarik apabila kedua-dua komputer riba ini tampil dengan NVIDIA Advanced Optimus technology yang mana dapat mempertingkaikan keupayaan bateri.

Legion 5i dan LEgion Y540 dengan RTX 2060 akan tersedia pada harga $999 (kira-kira RM). Manakala Legion 7i dan Legion Y740 pula tersedia pada harga bermula dari $1199. Availability will vary by region.


Berkira-kira Untuk Memiliki Telefon Pintar Baru? Jom Trade-In Smartphone Anda Di Switch!

Anda sedang berkira-kira untuk menaik taraf ke telefon idaman? Inilah tempatnya! Switch menganjurkan program kempen tukar beli bagi sejumlah peranti terpilih.

Program tukar beli ini melibatkan peranti android, iPhone, iPad, Mac dan bahkan aksesori jenama baru. Bagi yang berminat, ayuh ke Switch outlet yang mengambil bahagian untuk sertai program ini. Maklumat lanjut, layari Switch.

Rujuk jadual di bawah untuk butiran harga:


Menangi Hadiah Bernilai RM1,00,000 Menerusi “Vivo V15 Pro Top Influencer – 32MP Perfect Selfie”

Vivo telah mengumumkan bakal melaksanakan 1 pertandingan yang dinamakan “Vivo V15Pro Top Influencer – 32MP Perfect Selfie” dan anda berpeluang untuk memenangi hadiah bernilai lebih dahri RM100000.

Pertandingan ini akan bermula dari 6 Mei sehingga 24 Mei 2019 dan peserta Top 30 akan diumumkan pada 25 dan 26 Mei 2019. Top 5 sehingga Top 30 peminat swafoto akan dipilih berdasarkan julah ‘likes’ yang diperoleh.

Cara menyertai adalah sangat mudah. Berikut adalah caranya:

Langkah pertama: Like Facebook rasmi Vivo malaysia
Langkah kedua: Ambil Swafoto menggunakan mana-mana peranti pintar
Langkah ketiga: Muat naik swafoto di akaun Facebook atau Instagram anda dan tetapkan sebagai Public dengan tanda pagar #vivoMalaysia #V15 #V15Pro #32MP #WorldFirstElevatingFrontCamera #V15ProTopInfluencer dan kapsyen “vivo V15Pro Top Influencer – 32MP Perfect Selfie”
Langkah keempat: Kongsi selfie anda di bahagian komen dalam post pertandingan ini dengan klik di sini.

Vivo malaysia akan memuat naik kesemua swafoto peserta dalam 1 album yang direka khas untuk pertandingan ini dan orang awam boleh mengundi swafoto kegemaran mereka dengan hanya menekan like.

Top 30 pengemar swafoto akan dipilih berdasarkan ranking tanda pagar dan undian di dalam album pertandingan tersebut. maklumat yang lebih terperinci akan diumumkan di Facebook rasmi Vivo Malaysia bagi Top peminat swafoto.

Bagi mendapatkan maklumat lanjut, anda bolehlah melayari laman Facebook rasmi Vivo Malaysia dan terma dan syarat bolehlah dirujuk dengan klik di sini.


Pra-tempah untuk Huawei P9 & P9 Lite bermula 23 Mei ini melalui VMall

Huawei Malaysia hari ini telah mengumumkan harga jualan untuk Huawei P9 dan Huawei P9 Lite yang akan menerima pra-tempahan bermula 23 Mei ini melalui laman VMall.

Peranti flagship Huawei P9 yang hadir dengan penggambaran eksklusif daripada LEICA akan dijual pada harga RM2,099 dengan memori dalaman 32GB, 3GB RAM. Pilihan warna adalah Prestige Gold, Titanium Grey dan Mystic Silver).

Sementara Huawei P9 Lite pula akan dijual pada harga RM 1,099 dengan memori dalaman 16GB, 3GB RAM. Peranti ini turut menawarkan 3 pilihan warna iaitu Black, White dan Gold.

Sempena promosi pra-tempahan ini, pihak Huawei telah menawarkan 10 pelanggan pertama yang membuat tempahan dan pembayaran pada 23 Mei hingga 27 Mei melalui VMall, akan menerima hadiah esklusif iaitu Honor Band Z1 seunit yang bernilai RM 269 secara percuma.

Yang berminat jangan terlepas peluang keemasan ini!

Masih tiada maklumat terkini untuk Huawei P9 Plus buat masa ini, menurut Huawei Malaysia ia bakal hadir ke Malaysia tidak lama lagi.


Spesifikasi Xiaomi Redmi 5 Kini Diketahui

Gambar yang telah dikongsikan oleh China Weibo telah melihatkan iklan rekaan dan spesifikasi Xiaomi Redmi 5 yang tidak lama lagi akan dilancarkan. Sebelum ini kami ada kongsikan artikel mengenai Xiaomi Redmi Note 5A dan kemungkinan kedua-dua peranti ini akan dilancarkan serentak.

Berdasarkan gambar, Xiaomi Redmi 5 akan dilengkapi dengan dua pilihan, salah satunya menggunakan cip Snapdragon 625 dan 3GB RAM, manakala satu lagi dengan cip Snapdragon 630 dan RAM sebanyak 4GB. Masing-masing akan menyediakan ruang storan 32GB dan 64GB yang menyokong slot kad microSD.

Telefon pintar ini juga akan dibekalkan dengan paparan 5 inci 1920 x 1080 berserta bateri berkapasiti 3,680mAh. Sementara, kamera menyediakan 16 Megapiksel di belakang dan 5 Megapiksel di depan. Xiaomi Redmi 5 menerima pengoperasian Android 7.1.1 Nougat dan juga MIUI akan ditawarkan pada harga yang lebih berpatutan.

Tanda harga bagi Xiaomi Redmi 5 bermula dari RM541 sehingga RM696 bermula di China nanti.


360º Tertiris Reka Bentuk ASUS ZenFone 6! Kamera Tu…

Menurut media luar negara, ASUS ZenFone 6 dijangka akan diperkenalkan semasa acara tahunan pameran MWC 2019 yang akan diadakan di Barcelona, Sepanyol pada 25 Februari tahun depan. Memandangkan rekaan skrin takuk kurang mendapat sambutan dari pengguna, maka tampil pula rekaan seperti titisan air pada peranti pintar masa kini.

ASUS nampaknya ingin mengikut jejak langkah pengeluar lain di mana menggunakan takuk kecil pada paparan skrin, tetapi dengan rekaan yang lebih unik mengikut apa yang tertiris baru-baru ini.

Paparan skrin peranti prototaip ini mempunyai takuk kecil yang diletakkan di tepi kanan skrin, menjadikannya agak pelik dilihat.

Bezel di bawah nampak tidak terlalu nipis, pengimbas cap jari masih kekal pada panel belakang.

Apa yang menarik pada prototaip ASUS ZenFone 6 ini adalah ketersediaan USB Type-C dan 3.5mm audio jack yang diletakkan bersebelahan, gabungan ini boleh dikatakan agak jarang diperlihatkan dalam peranti pintar masa kini.

Apa-apa pun gambar tertiris ini hanya sekadar prototaip ASUS ZenFone 6, nantikan pameran MWC 2019 untuk maklumat selanjutnya.


[ Tips & Trik ] : 5 Langkah Mudah Untuk Screenshot Pada Telefon Pintar HUAWEI

Screenshot atau tangkapan skrin merupakan gambar skrin yang boleh anda ambil serta simpan untuk keperluan peribadi mahupun berkongsi dengan orang lain. Kebiasaannya, ia dilakukan apabila terdapat sesuatu yang menarik pada skrin telefon pintar.

Untuk posting kali ini, kami nak berkongsi sedikit pengetahuan yang mungkin tidak semua orang tahu mengenainya. Tahukah bahawa telefon pintar HUAWEI mempunyai pelbagai kaedah dan cara untuk membuat tangkapan skrin? Baiklah, mari kita belajar bersama!

Kaedah ini amat mudah! Anda hanya perlu mengetuk skrin sebanyak dua kali menggunakan jari dan tangkapan skrin akan muncul. Leret pratonton ke atas untuk kongsi dan ke bawah untuk membuat tangkapan lain.

Sebagai alternatif lain, anda juga boleh melukis bentuk “S” pada skrin menggunakan jari untuk membuat tangkapan skrin. Selain itu, anda juga boleh melukis pada skrin untuk tangkapan separa.

Satu lagi langkah mudah untuk membuat tangkapan skrin adalah menggunakan gerak isyarat 3 jari anda. Caranya semudah ABC, leretkan sahaja jari anda ke bawah untuk mengambil tangkapan skrin!

Seterusnya, kaedah ini juga salah satu cara yang mudah! Apa yang perlu anda lakukan hanyalah leret ke bawah untuk menarik panel pemberitahuan (notification bar). Kemudian klik pada pilihan skrin – “Screeshot”. SELESAI!

Pun begitu, terdapat juga sesetengahnya yang tidak menyokong tangkapan skrin dengan cara isyarat. Oleh itu, anda boleh mengambil tangkapan skrin menggunakan kombinasi dua butang fizikal iaitu menekan butang laras bunyi (volume down) dan butang kuasa secara serentak.

Kesemua hasil tangkapan yang dibuat boleh dlihat menerusi galeri di dalam telefon pintar anda. Sekadar berkongsi info dan semoga bermanfaat untuk semua pembaca eRing ya!

Ohhh sebelum terlupa, telefon pintar terbaharu HUAWEI iaitu HUAWEI Nova 4 kini sudah boleh dibeli di pasaran tempatan pada harga RM 1,899. Tersedia dalam dua warna iaitu Crush Blue dan Black .

Bagi yang berminat, anda boleh memiliki HUAWEI Nova 4 menerusi HUAWEI Experience Stores, syarikat telekomunikasi utama dan mana-mana pengedar sah HUAWEI. Have a nice day! ❤


ASUS Menawarkan Cerberus – Dua Produk Kelengkapan Permainan

Tanpa peralatan yang mencukupi, permainan video tidak lengkap dan tidak menyeronokkan. Oleh itu, ASUS menyediakan dua produk barisan Cerberus yang akan memastikan pemain berasa selesa malah rekaan yang tahan lasak dan sesuai digunakan pada kebanyakan PC, Mac, konsol permainan dan telefon pintar. Kedua-dua peranti ini terdiri daripada fon kepala CerberusV2 dan satu daripadanya papan kekunci mekanikal Cerberus Mech RGB.

Sebuah fon kepala yang menyalurkan bunyi audio berkualiti tinggi dan bunyi mendalam serta berkesan. Jurutera ASUS telah mereka Cerberus V2 dengan pemacu 60mm dalam pemacu asal 52mm membolehkan bunyi yang dihasilkan lebih natural.

Selain itu, CerberusV2 tahan lasak dengan binaan logam Stainless-steel pada pengikat kepala dan pad dalaman yang lembut. Kelengkapannya pula, ia hadir dengan dua bicu microfon boleh dicabut dengan sesuai digunakan untuk menjawab panggilan serta komunikasi antara pemain dalam talian.

Papan kekunci mekanikal Mech RGB direka sepenuhnya menggunakan teknologi N-Key Rollover (NKRO), ia boleh memastikan setiap butang yang ditekan akan dimasukkan walaupun beberapa butang ditekan secara serentak. Setiap papan kekunci Cerberus RGB diprogramkan secara khusus untuk menghasilkan jutaan warna melalui lampu backlight yang mengagumkan ini.

Harga bagi kedua-dua produk ini masih belum diberitahu dan dijangka akan mula dipasarkan pada penghujung suku kedua tahun ini.


Xiaomi Mi 9 Transparent Edition Bakal Hadir Dengan Ketersedian RAM Sehingga 12GB

Xiaomi bakal membawa pewaris baharu mereka iaitu Xiaomi Mi 9 pada 20 Februari ini (ESOK). Ketirisan maklumat mendedahkan model ini bakal hadir dengan cip pemproses Snapdragon 855, sokongan sistem tri-kamera dan pengimbas cap jari terbina pada skrin.

Baru-baru ini, Lei Jun telah pun mengacah Xiaomi Mi 9 Transparent Edition – ketersediaan sokongan sistem tri-kamera utama seperti Mi 9 biasa. Versi ini dikatakan bakal mempunyai kamera utama 48MP, tetapi ia menggunakan lensa 48 MP 7P f/1.47 dan bukannya lensa 6P f/1.75 seperti Mi 9 biasa.

Dari segi reka bentuk, Xiaomi Mi 9 Transparent Edition kelihatan seakan Xiaomi Mi 8 Explorer Edition. Keunikan pada versi ini, ia menggunakan panel belakang lutsinar dengan ketebalan hanya 0.4mm bersama kemasan rekaan kompenan palsu lebih menawan. RAM juga dipertingkatkan sehingga 12GB. Turut kelihatan gegelung untuk pengecasan tanpa wayar.


Samsung Galaxy J2 Pro Dilancarkan Dengan Paparan 5” Dan Kamera 8MP

Sebelum ini eRing pernah kongsikan rekaan Samsung Galaxy J2 Pro yang tertiris dan selepas beberapa minggu kami kongsikan pula sarung pelindung yang tertiris di laman rasmi Samsung sendiri. Bagaimanapun pada masa itu ia belum diumumkan tetapi pada hari ini ia dilancarkan secara rasmi. Telefon pintar ini didatangkan dengan spesifikasi permulaan dan dipasarkan di negara Vietnam.

Kini Galaxy J2 Pro hadir dengan paparan 5-inci Super AMOLED beresolusi 540 x 960p bersama kerangka belakang yang boleh dibuka sekaligus bateri sebesar 2,600mAh boleh ditanggalkan untuk memasukkan dwi SIM micro. Dikuasakan oleh pemproses empat-teras, ia disokong kapasiti RAM 1.5GB berkelajuan 1.4Ghz.

Diberikan kuasa penggambaran 8 Megapiksel dan bantuan LED flash di belakang, ia juga menempatkan kamera swafoto 5 Megapiksel di bahagian depan. Didatangkan bersama ciri NFC, Bluetooth 4.2, WiFi 802/11ac, dan pengimbas cap jari, peranti ini dioperasikan menerusi sistem Android 7.0 Nougat.

Samsung Galaxy J2 Pro ditawarkan dengan pilihan warna Hitam, Biru, dan Emas mula dijual pada tanda harga VND3,290,000 atau kira-kira RM580 selepas tukaran mata wang semasa. Setakat ini, tiada info peranti ini akan dibawa masuk ke pasaran Malaysia.


iPhone 8 Dijangka Lebih Mahal Daripada Samsung Galaxy S8

Penganalisis dari UBS, Steven Milunovich menyatakan iPhone 8 lebih mahal berbanding Samsung Galaxy S8 walaupun produk Samsung itu menjadi telefon pintar paling canggih di dunia sekarang ini. Walaupun harga untuk model permulaan memori dalaman 64GB iPhone sekitar USD850-900 (kira-kira RM3,546 – RM3,989), ia masih lagi lebih mahal berbanding Samsung Galaxy S8+.

Mulinovich yang menyokong kenyataan UBS Asia Hardware Arthur Hsieh yang menjangkakan kos pengeluaran iPhone 8 lebih mahal USD70-90 (kira-kira RM310 – RM399) berbanding iPhone 7 Plus atas sebab penggunaan panel OLED yang pertama kali tetapi kenyataan ini tidak dinyatakan oleh kakitangan Apple sendiri.

Adakah betul kenyataan ini? Kita tunggu saja pelancaran kedua-dua peranti ini di pasaran tempatan nanti.


Pokémon Masters Menerima Pra-Daftar Mulai Sekarang! Bakal Dilancarkan 29 Ogos!

Syarikat Pokémon dan DeNA telah bekerjasama melancarkan permainan baharu “Pokémon Masters”, di mana anda boleh mengembara ke pulau baru Pasio bersama pasukan anda!

Terdapat pertandingan Liga Masters Pokémon yang berbentuk 3v3 diadakan di Pasio, anda haruslah merebut menjadi juara dalam pertarungan dengan pelatih terkenal melalui kerjasama pasukan sendiri.

Pokémon Masters kini telah membuka sesi pra-daftar untuk peminat mereka di Google Play Store dan Apps Store. Permainan ini akan diperkenalkan secara rasmi pada 29 Ogos 2019.


Acer Perkenal Acer Chromebook 714 dan Chromebook 715, Dengan Rekaan Yang Nipis Dan Eksklusif

Ekoran daripada sambutan yang luar biasa bagi model Chromebook, Acer telah memperkenalkan 2 lagi peranti baharu di bawah model ini iaitu Acer Chromebook 714 dan Chromebook 715.

Menariknya, kedua-dua peranti ini tampil dengan CPU Intel Core generasi ke-8 dan disertakan dengan memori DDR4 sehingga 16GB dan storan eMMC sebanyak 64GB dan 128GB.

Dari aspek paparan, Chromebook 14 disertakan dengan saiz paparan 14 inci dengan resolusi Full HD 1920×1080 pixel. Manakala Chromebook 715 pula disertakan dengan saiz paparan 15 inci dengan resolusi Full HD 1920×1080 pixel.

Dihadirkan dengan rekaan yang sangat nipis dan mampu bertahan lama sehingga 12 jam pastinya sangat membantu pelajar mahupun individu yang sudah bekerja.

Kedua-dua model ini bakal tiba di pasaran dunia yang mana Acer Cromebook 714 bakal dijual pada harga bermula dari $499 (kira-kira RM2059). Manakala bagi Chromebook 715 pula bakal dijual pada harga $599 (kira-kira RM2472). Jadi sama-sama kita nantikan kehadiran peranti ini.


[TERTIRIS] : ASUS ROG Phone 2 Dijangka Sokong Pengecasan Pantas 30W

ASUS ROG Phone 2 sudah menjadi bualan ramai sejak beberapa bulan lalu. Berita ketirisan mengenainya juga kini kerap kali berlegar di media sosial sehinggakan timbul tanda tanya – apakah kejutan yang sedang dirancang oleh syarikat gergasi teknologi dari Taiwan itu?

Terkini, muncul pula maklumat tertiris mendedahkan Asus ROG Phone 2 didakwa bakal menampilkan sokongan pengecasan pantas 30W – memetik pensijilan 3C. Untuk makluman, penarafan kuasa ini adalah sama seperti model pertama, ROG Phone.

Muncul dengan nombor model “I001D”, ASUS ROG Phone 2 dijangka hadir dalam dua versi iaitu I001DA dan I001DB – serasi dengan pengisian maksimum 30W dan satu lagi pada 18W. Pun begitu, penyenaraian tidak mendedahkan lebih lanjut mengenai peranti ini.

Seperti biasa, maklumat tertiris masih lagi rumors dan belum dapat dipastikan kesahihannya. Sama-sama kita tunggu kemunculan rasmi dan kekal bersama eRing untuk lebih info terkini!


watchOS 2.2 Beta Menawarkan Fungsi Baru Untuk Aplikasi Apple Maps

Apple nampaknya telah melepaskan ketersediaan kemas kini watchOS 2.2 Beta untuk pembangun, dan ini jelas dapat dilihat bahawa Apple kini sedang berusaha untuk memperbaiki aplikasi Apple Maps pada peranti boleh pakai pertama keluarannya itu. Dengan kemas kini terbaru  ini, aplikasi Apple Maps pada Apple Watch telah ditambahkan dengan akses navigasi pantas ke rumah atau tempat kerja daripada lokasi semasa anda. Selain itu, ia juga turut menawarkan fungsi Nearby yang sebelum ini telah diperkenalkan dalam aplikasi Apple Maps pada iOS 9. Ini bermakna pemilik Apple Watch boleh mencari tempat, restoran, stesen minyak, hospital dan banyak lagi dengan lebih mudah. Sebaik sahaja anda memilih kategori yang spesifik, senarai penuh nama perniagaan, jarak dari tempat anda berada, reviu, masa operasi dan banyak lagi. Walau bagaimanapun, fungsi Nearby ini hanya tersedia untuk enam buah negara sahaja iaitu Australia, China, Kanada, Jerman, Perancis dan juga USA.

Screenshots fungsi ‘Nearby’ pada watchOS 2.2 :


CES 2018 : Lenovo Lancarkan Tiga Model Siri ThinkPad X1

Secara umumnya Lenovo yang digelar ‘otai’ dalam menghasilkan barangan komputer pada kali ini mengumumkan sejumlah produk terbaru. Antara yang diperkenalkan pada CES 2018 ini ialah siri ThinkPad X1. Ia adalah komputer riba yang direka elegan khusus untuk golongan profesional yang mahukan pengalaman komputer yang lebih menyeluruh. Antara yang diperkenalkan ialah ThinkPad X1 Carbon, ThinkPad X1 Yoga, ThinkPad X1 Tablet, dan satu monitor ThinkVision X1.

Komputer riba ini adalah yang Pertama Di Dunia menyokong Dolby Vision HDR dan mampu memberikan keterangan skrin sehingga 500 nits. Sokongan komunikasi mikrofon pula menggunakan teknologi 360º Far-field bersama ciri Amazon Alexa. Kamera depan ThinkShutter dikatakan boleh ditutup melalui selak kecil yang disediakan malahan integrasi kamera IR mengukuhkan lagi sistem keselamatan komputer.

X1 Carbon merupakan komputer riba paling ringan di dunia memiliki paparan skrin 14-inci dengan casis yang diperbuat daripada karbon fiber. Manakala X1 Yoga adalah komputer riba yang menawarkan integrasi pen dan kebolehan sambungan LTE.

Selain itu ASUS juga mengumumkan ThinkPad X1 Tablet yang dijana pemproses Intel Core Generasi ke-8 di samping paparan 13-inci HDR Ready dan Lenovo Pen Pro. ThinkPad X1 Tablet turut menyediakan pengimbas cap jari ditambah ciri sokongan tahan lasak gred tentera (Mil-Spec). Bateri Quick Charging membolekan tablet beroperasi selama 30 hari. Kini sambungan rangkaian boleh digunakan dengan adanya slot kad Nano-SIM.

Untuk monitor pula, ThinkVision X1 didatangkan dengan skrin 27-inci UHD setebal 4.7 mm, monitor ini turut membawakan ciri satu-kabel dinamakan Thunderbolt 3. Ia juga boleh digunakan bersama aksesori lain bermula daripada pilihan dok sehingga ke penapis privasi pada skrin. Kamera web yang terletak diatas kerangka boleh digerakkan secara automatik yang dipanggil Motor-Camera.

ThinkPad X1 Carbon, X1 Yoga, dan X1 Tablet dijual pada harga $1,709 (RM6,854), $1,899 (RM7,616), dan $1,599 (RM6,413) seunit bermula bulan ini. Namun, untuk harga monitor ThinkVision X1 ia masih belum diumumkan.


Enapter Perkenal Alat Elektrolisis Baharu EL 2.1

Reka bentuk baharu, saiz dikurangkan, kecekapan tenaga ditingkatkan

TOKYO, 26 Februari 2020 /PRNewswire/ — Hari ini, Enapter memperkenalkan model baharu alat elektrolisis AEM berpaten – EL 2.1 – di Ekspo Hidrogen dan Sel Bahan Api Antarabangsa 2020 di Tokyo. Setahun selepas Enapter memperkenalkan alat elektrolisis pertamanya, penjana hidrogen generasi baharu ini menambah baik reka bentuk pendahulunya dengan ketara. EL 2.1 menggunakan 8 peratus kurang tenaga dan jauh lebih kecil, yang ditunjukkan kepada pengurangan keperluan ruang sebanyak 20 peratus.

Pendekatan unik Enapter terhadap penjanaan hidrogen adalah untuk mengeluarkan alat elektrolisis yang seragam, boleh diskala dan fleksibel.

“Kami sangat hampir dengan matlamat kecekapan METI untuk tahun 2030 – 10 tahun akan datang: kami menghasilkan satu kilogram hidrogen dengan 4.4 kW/Nm3.”, umum Sebastian-Justus Schmidt, Pengerusi Enapter, lalu menyambung: “Dengan peningkatan permintaan dari 200 kepada 4000 tan hidrogen pada tahun 2020, hingga 300,000 tan pada tahun 2030, sistem terpencar tanpa kos pengangkutan hidrogen akan mewujudkan satu perbezaan yang besar.”

EL 2.1 yang lebih kompak membolehkan penyepadu sistem untuk menggunakan alat elektrolisis modular dalam semua jenis aplikasi termasuk simpanan tenaga, Power-to-X, pengisian semula bahan api atau kegunaan industri yang lain. Lantaran penggunaan kuasa pengendalian dan tunggu sedia yang lebih rendah, kecekapan tenaga serta keberkesanan kos penyelesaian keseluruhan pelanggan bertambah baik.

Enapter turut mengeluarkan versi terkini Sistem Pengurusan Tenaga (EMS) tentuan perisiannya yang memudahkan dan mempercepatkan lagi penyepaduan modul. EL 2.1 ialah sistem pertama yang secara natifnya menggunakan EMS, mendayakan alat elektrolisis ini dalam sebarang jenis persediaan sistem. Perisian ini menjadikan sistem tenaga lebih cekap, andal dan mampan melalui kemajuan dalam ketersambungan, analitik data dan pengurusan aliran menggunakan sekuriti gred-industri melalui Enapter Cloud. Schmidt yakin, “hidrogen dan konsep Masyarakat 5.0 Jepun tergolong dalam kelompok yang sama. Autonomi yang berasaskan Data Raya, AI dan IoT akan memacu infrastruktur tenaga hidrogen. Alat elektrolisis modular kami dan pendekatan perisian akan memainkan peranan dalam aspek tersebut,” tambah beliau.

Enapter mempamerkan EL 2.1 mulai hari Rabu, 26 Februari hingga Jumaat, 28 Februari di Ekspo FC di reruai W20-78, Dewan Barat 4F.

Latar Belakang EnapterEnapter ialah sebuah syarikat yang memenangi anugerah. Ia mengeluarkan penjana hidrogen modular yang amat cekap menggunakan elektrolisis Membran Pertukaran Anion (AEM). Teknologi terasnya mempunyai rekod prestasi terbukti selama 10 tahun. Ia merupakan asas kepada alat elektrolisis unik yang kompak dan berkos rendah. Ia digunakan di peringkat antarabangsa dalam industri-industri seperti tenaga, mobiliti, telekomunikasi, haba dan banyak lagi. Enapter mempunyai pejabat-pejabat di Itali, Jerman, Thailand dan Rusia. Enapter merancang untuk membuka pejabatnya di Jepun pada pertengahan tahun 2020.  https://www.enapter.com/

Vaitea CowanKetua Bahagian Komunikasi vaitea@enapter.com +49-30-3394-1380

Keywords:  Alternative Energies Computer/Electronics Environmental Products & Services Oil/Energy Utilities


Honor 8 Kini Didedahkan Secara Rasmi Dengan Sokongan Kirin 950

Setelah pelbagai maklumat awal dan juga ketirisan berkaitan Honor 8 di laman sesawang, akhirnya segala teka-teki telah terjawab apabila Honor telah mengadakan pendedahan rasmi model itu yang bertempat di China.

Panel depan Honor 8 mempersembahkan paparan skrin jenis 2.5D sebesar 5.2 inci beresolusi 1280 x 1920 piksel dan juga kamera selfie beresolusi 8 Megapiksel. Manakala panel belakangnya tampil lebih menarik kerana dilengkapi dengan dua buah lensa kamera beresolusi 12 Megapiksel yang dibantu oleh auto fokus jenis Laser dan juga Aperture f/2.2, sama seperti yang dapat dilihat pada model Honor V8 sebelum ini.

Dari segi sokongan spesifikasi lain pula, Honor 8 tidak mengecewakan kerana ia telah dikuasakan dengan pemproses Octa Core dari HiSilicon Kirin 950 dan juga cip pemproses grafik Mali-T880 MP4. Berdasarkan pendedahan yang telah dibuat, Honor 8 telah diperkenalkan dalam tiga varian berbeza iaitu 32GB/3GB RAM, 32GB/4GB RAM dan juga 64GB/4GB RAM. Selain itu ia juga turut disediakan dengan slot kad hibrid yang boleh menyokong kad microSD mencecah sehingga 128GB.

Honor 8 akan dilancarkan secara rasmi pada 19 Julai ini dan buat masa ini Vmall China sudahpun menerima pendaftaran pra-tempahan dengan harga jualan USD299 (kira-kira RM1,195) untuk model 32GB/3GB RAM, USD343 (kira-kira RM1,370) untuk model 32GB/4GB RAM, dan USD374 (kira-kira RM1,495) untuk model 64GB/4GB RAM.

Terdapat lima pilihan warna diperkenalkan iaitu Pearl White, Sunrise Gold, Midnight Black, Sakura Pink dan juga Sapphire Blue.


ZTE jalin kerjasama dengan KDDI perkenal telefon pintar 5G baharu di Jepun

SHENZHEN, China, 25 Mac 2020  /PRNewswire/ — ZTE Corporation (0763.HK / 000063.SZ), penyedia antarabangsa utama bagi penyelesaian telekomunikasi, perusahaan dan teknologi pengguna untuk Internet mudah alih, hari ini mengumumkan bahawa ia akan memperkenalkan siri produk baharu ZTE a1 di Jepun, dengan kerjasama pengendali tempatan yang terkemuka KDDI pada tahun 2020. Telefon pintar 5G baharu ini akan serasi dengan kedua-dua mod SA dan NSA, menampilkan paparan 6.5-inci, sistem rakaman kuad AI dan kamera swafoto 32MP.

Dalam era 5G, kedua-dua pihak akan berganding bahu bagi membangunkan telefon pintar 5G bertumpu pengguna dalam usaha untuk memenuhi tuntutan peribadi yang baru muncul daripada kalangan pengguna tempatan di samping penggunaan rangkaian 5G di Jepun. Pada tahun 2020, ZTE akan melancarkan hampir 10 telefon pintar 5G di seluruh dunia dan sejumlah lebih 15 peranti terminal 5G.

Selain daripada KDDI, ZTE turut bekerjasama dengan SoftBank di Jepun untuk melancarkan ZTE Axon 10 Pro 5G pada bulan Mac 2020. ZTE Axon 10 Pro 5G telah disediakan di lebih 10 buah negara pada skala global dan diiktiraf sebagai telefon pintar 5G pertama yang disediakan secara komersial di Eropah Utara, Timur Tengah dan juga China.

“ZTE komited untuk memenuhi pelbagai keperluan pengendali, pengguna perusahaan dan pengguna dalam berbilang senario perkhidmatan serta memperkasa beratus-ratus industri menerusi portfolio peranti terminal 5G yang lengkap,” kata Xu Feng, Naib Presiden Kanan ZTE Corporation dan Presiden Bahagian Peranti Mudah Alih. “Kami menjalin kerjasama yang erat bersama pengendali-pengendali yang terkemuka di seluruh dunia, termasuk KDDI dan SoftBank bagi mengetahui dan memenuhi keperluan sebenar pengguna dalam pasaran tempatan.”

Susulan pelancaran telefon pintar 5G baharu ZTE Axon 11 5G di China pada 23 Mac, ZTE telah memperluaskan lagi portfolio produknya serta kehadiran globalnya dalam segmen peranti terminal 5G. Setakat ini, ZTE telah menjalin kerjasama dengan lebih 30 pengendali global dalam bidang terminal 5G.

ZTE ialah penyedia sistem telekomunikasi, peranti mudah alih, dan penyelesaian teknologi perusahaan termaju kepada pengguna, pengendali, syarikat dan pelanggan sektor awam. Sebagai sebahagian daripada strategi ZTE, syarikat komited untuk menyediakan pelanggan dengan inovasi hujung-ke-hujung bersepadu untuk menyampaikan kecemerlangan dan nilai tatkala sektor telekomunikasi dan teknologi maklumat bersatu. Tersenarai dalam bursa saham Hong Kong dan Shenzhen (kod saham H: 0763.HK / kod saham A: 000063.SZ), ZTE menjual produk dan perkhidmatannya di lebih 160 buah negara.

Setakat ini, ZTE memperoleh 46 kontrak 5G komersial dalam pasaran-pasaran utama, seperti Eropah, Asia Pasifik, Timur Tengah dan Afrika (MEA). ZTE memperuntukkan 10 peratus pendapatan tahunannya kepada penyelidikan dan pembangunan serta mengambil peranan kepimpinan dalam organisasi penetap standard antarabangsa.

Margaret Ma ZTE Corporation Tel: +86 755 26775189 Emel: ma.gaili@zte.com.cn

Keywords:  Computer Networks Computer/Electronics Entertainment Internet Technology Mobile Entertainment Telecommunications Telecommunications Carriers and Services Telecommunications Equipment New products/services


Honor 7X Akan Menyokong Ciri Face Unlock Tidak Lama Lagi

Honor 7X yang dilancarkan di Malaysia pada akhir tahun lalu telah mendapat sambutan yang memberansangkan. Peranti yang dijual pada harga RM1,099 ini menawarkan paparan hampir penuh dengan cip Kirin 659. Dengan memori RAM 4GB dan storan 64GB, ia juga menyediakan dwi kamera utama dan 8 Megapiksel untuk kamera depan.

Kini, honor mengumumkan peranti ini akan menerima kemas kini terbaru menawarkan ciri pengecaman wajah Face Unlock. Ini sekaligus memudahkan lagi pengguna untuk mengakses peranti selain menggunakan pengimbas cap jari di bahagian belakang.

Bagi yang sudah teruja untuk memiliki ciri ini, honor memberitahu kemas kini ini akan mula tersedia untuk peranti anda dalam beberapa minggu lagi. Anda boleh mendapatkan maklumat lanjut di laman rasmi honor Malaysia.

1. Reviu Eksklusif (Bah. 1): honor 7X, Model Pertama honor Tampil Dengan Paparan 18:9

2. Reviu Eksklusif (Bah 2): honor 7X, Prestasi Kamera & Benchmark


MWC 2018 : Kereta Tanpa Pemandu Pertama Menggunakan Teknologi AI (Artificial Intelligence)

Huawei telah menjadi pengeluar peranti mudah alih pertama di dunia yang menggunakan telefon pintar berkuasa AI untuk memandu sebuah kereta.

Tidak seperti kereta tanpa pemandu yang lain yang hanya mengesan halangan, Huawei telah mengubah sebuah Porsche Panamera menjadi kenderaan tanpa pemandu yang tidak hanya melihat, tetapi apa yang paling penting adalah memahami persekitarannya. Di bawah projek ‘RoadReader’, Huawei menggunakan Mate 10 Pro untuk membezakan antara ribuan objek termasuk anjing, kucing, bola, basikal dan ‘belajar mengambil tindakan yang paling sesuai’.

Keupayaan teknologi AI yang tersedia dalam Mate 10 Pro pada asalnya untuk meningkatkan fotografi, tetapi Huawei mengatakan teknologi ini boleh digunakan semula bergantung kepada cip pemproses yang dibangunkan khas oleh pihak ketiga.

Walau bagaimanapun, sebagai sebahagian daripada misi untuk menjadikan yang mustahil, Huawei telah menggunakan teknologi yang sedia ada pada telefon pintarnya pada sebuah kereta tanpa pemandu.


Siri Peranti Audio Extra Bass Dari Sony Untuk Tahun 2017

Pada acara CES 2017, Sony Electronics mengumumkan bahawa mereka akan memperkembangkan siri EXTRA BASS bagi memberikan generasi terkini satu siri peranti audio khas untuk menikmati muzik masa sekarang. Mari kita lihat model terbaru bagi siri Extra Bass untuk awal tahun 2017.

Berdimensi 4 x 11 inci, SRS-XB40 dan SRS-XB30 mempunyai fungsi kesan pencahayaan LED yang akan memeriahkan muzik anda. Efek cahaya yang boleh membentuk pelbagai variasai corak warna ini diselaraskan dengan irama dan rentak lagu. Garis-cahaya mencipta corak warna-warni, dari putih tulen untuk pelangi. bagi model SRS-XB20 pula, ia hanya mempunyai efek pencahayaan warna tunggal.

SRS-XB40, SRS-XB30 &  SRS-XB20 boleh disambungkan antara satu sama lain sehingga 10 unit di dalam satu rangkaian untuk membolehkan anda menikmati audio yang lebih luas dan lantang. Mod stereo ini mencipta kesan bunyi yang boleh didengar dari pelbagai arah, sama dengan pendengaran semula jadi.

Dengan ketiga-tiga model ini anda boleh menggunakan aplikasi SongPal pada telefon pintar Android atau iOS untuk memain muzik, menghidupkan dan mematikan lampu pembesar suara, menambah pembesar suara dan banyak lagi. Manakala aplikasi Fiestable hanya ada pada SRS-XB40 (Android & iOS) pula membolehkan kawalan ala-ala DJ untuk lampu dan warna.

Bagi mereka yang sentiasa bergerak, SRS-XB10 adalah peranti yang cukup sesuai dengan anda, ia menawarkan bunyi EXTRA BASS yang jelas dan padu di dalam badan kecil. Dengan jangka hayat bateri yang panjang, kira-kira 16 jam, anda boleh terus bergembira sepanjang hari tanpa perlu risau.

Saiz super-kompak dan mudah alih serta kebolehan menikmati muzik di mana-mana adalah ciri utama model ini bagi mengoptimumkan pengalaman pengguna. Dalam mod menegak, bunyi omnidirectional boleh dinikmati di dalam kumpulan. Dalam mod mendatar, muzik itu ditujukan terus ke arah pendengar. XB10 ini juga boleh disambungkan dengan XB10 lain untuk menyediakan mod stereo untuk mewujudkan ruang bunyi yang lebih luas dan kesan mendengar muzik dari pelbagai arah.

MDR-XB950N1 dan MDR-XB950B1 adalah fon kepala tanpa wayar dengan kualiti bunyi bass terbaik. Bagi model MDR-XB950N1, ia dilengkapi dengan teknologi noise cancelling. Kedua-dua model ini menyokong Bluetooth live audio dan sambungan mudah dengan Near Field Communications (NFC). Untuk pengalaman audio yang hebat, sokongan codec aptX® & AAC juga dilengkapkan bagi memastikan kualiti isyarat audio yang maksimum.

Tetapan audio pada MDR-XB950N1 dan MDR-XB950B1 boleh dikawal melalui aplikasi Sony | Headphones Connect. Dari dalam aplikasi ini, anda boleh mengaktifkan pelbagai mod dan efek audio seperti pengalaman bunyi Arena, Club, Concert Hall dan Outdoor Stage. Anda juga boleh menetapkan bunyi bass mengikut selera anda.

Fon kepala MDR-XB950N1 mempunyai jangka hayat bateri sehingga 22 jam yang membolehkan anda memainkan secara berterusan muzik anda. XB950B1 pula mampu bertahan sehingga 18 jam bagi satu kitaran cas penuh. Apabila bateri anda habis, mod pasif dengan sambungan kabel yang telah dibekalkan boleh digunakan untuk anda terus menikmati muzik. MDR-XB950N1 dan MDR-XB950B1 menyokong panggilan telefon dengan mikrofon dan butang senang akses pada bahagian cup telinga.

MDR-XB550AP adalah headphones berwayar yang amat sesuai untuk pengguna umum. Pemacu audio 30mm berupaya menyampaikan bunyi yang seimbang dan jelas. MDR-XB550AP boleh didapati dalam lima warna iaitu hitam, merah, biru, hijau dan putih.

In-ear headphones MDR-XB510AS pula direka khas bagi mereka yang menjalani gaya hidup aktif. Ia amat mudah dipakai dan dibawa ke mana-mana ketika melakukan aktiviti kerana dikelaskan sebagai kalis air IPX5, bermakna ia boleh dipakai ketika berjalan di dalam hujan atau melakukan aktiviti di sekitar kolam renang. Peranti ini juga tidak akan terjejas dengan peluh.


Platform Kecairan Kripto, Black Ocean Membuka Senarai Putih Pelanggan

ZUG, Switzerland, 23 Mac 2021 /PRNewswire/ — Projek Black Ocean telah membuka senarai putih bakal pelanggannya dan calon yang disahkan akan dimaklumkan secara peribadi tentang cara ia akan dijalankan. Sebagai peringatan, pelancaran rasmi bursa Black Ocean dirancang pada Suku Kedua tahun 2021.

Pelanggan pertama akan dapat menjalankan semua sistem dan mencuba kelebihan bursa Black Ocean. Projek ini menyediakan kedua-dua perkhidmatan ‘liquidity pool’ serta ‘dark pool’ kepada para pelanggan institusi berserta pembuat pasaran supaya semua keperluan pengguna akan dipenuhi.

Black Ocean juga mempunyai program insentif untuk pelanggan yang disenarai putih:

Black Ocean direka bentuk untuk menyediakan kecairan dan pelaksanaan bursa dan tanpa bursa (OTC). Oleh itu pelanggan boleh dihubungkan dengan ‘liquidity pool’ Black Ocean dan menghalakan aliran pesanannya (daripada pelanggannya) ke lokasi dagangan syarikat. Pembuat pasaran Black Ocean akan melaksanakan pesanan ini dan Black Ocean membayar aliran pesanan ini kepada pelanggan.

Bahagian kedua Black Ocean ialah ‘dark pool’. Projek ini boleh memenuhi permintaan pelanggan untuk berdagang melebihi $300k bagi setiap urus niaga pada model permintaan sebut harga (RFQ). Black Ocean mempunyai beberapa kelebihan berbanding dengan bursa biasa dan OTC:

Projek Black Ocean bermatlamat untuk membina hubungan yang erat dengan para pelanggannya supaya semua pengguna boleh mendapatkan maklumat terperinci serta berita terkini melalui saluran rasmi. Sila layari laman web rasmi bo.market dan langgani media sosial Black Ocean untuk kekal berhubung.

Keywords: Banking/Financial Service Computer/Electronics New products/services Blockchain


Pembeli Serang Kedai DirectD Gadget Mega Gara-Gara Vivo V15

Orang ramai telah berkumpul di kedai DirectD Gadget Mega seawal 3 petang bagi menjadi individu terawal memiliki Vivo V15.

20 pembeli pertama pada hari tersebut menerima goodies yang terdiri daripada baucer petrol, luggage bags dan kemeja-T Vivo edisi terhad.

Seorang pembeli terawal juga mendapat baucer penginapan hotel 3 hari 2 malam di Malaysia, Indonesia atau Thailand, Tripod profesional dan full HD action camera.

Pembeli bertuah juga berpeluang untuk mendapat cabutan bertuah yang akan menerima telefon pintar tambahan Vivo V15.

Vivo V15 disertakan dengan AI tri-kamera yang menawarkan front elevating camera yang pertama disertakan dengan 32MP.

Vivo telah melakukan V15 Superday Sale pada 23 Mac 2019 di Highstreet, New Wing, pusat beli belah One Utama.

Untuk makluman peranti ini telah mula dijual secara ke seluruh negara pada 23 Mac 2019.


Jom Menangi Hadiah Raya Menerusi realme 108MP Virtual Museum!! – Hadiah Bernilai Sehingga RM100 Ribu!!!

Berikutan dengan pengumuman kerajaan baru-baru ini, realme Malaysia melaksanakanperaduan ‘Reconnecting Talian Raya’ Mini Game menerusi virtual 108MP museum.

MEnariknya, peserta boleh memenangi sehingga RM100000 dari pelbagai produk termasuklah telefon pintar, Smart TV, peranti AIOT dan banyak lagi. Anda hanya perlu klik pada pautan ini bagi mengakses mini game pada telefon pintar atau komputer.

Pemain perlu mengumpul 10 coin yang tersorok ketika melawat muzium ini. realme memberikan hint bahawa coin tersebut boleh ditemui di dalam gambar virtual tersebut.

1000 orang pemenang layak untuk memiliki hadiah seperti berikut:


Xiaomi Mi 10T Bakal Diperkenal Pada 30 September Ini!!!!- Cuba Teka Harga?!!

Xiaomi bakal memperkenalkan satu lagi model terbaharu telefon pintarnya yang dikenali sebagai Xiaomi Mi 10T yang mana ia bakal diperkenalkan pada 30 September ini!

Menurut desas-desus, perlancaran ini bakal memperlihatkan 2 model yang akan diperkenalkan iaitu Mi 10T Pro dan mi 10T.

Masih belum diketahui lagi spesifikasi sebenar peranti ini. Jadi, sama-sama kita nantikan!!!


Xiaomi CC9 Bakal Diperkenal Pada 2 Julai 2019 – Sokong Kamera Selfie 32MP + Kamera Utama 48MP?

Media sosial kini dihebohkan dengan berita mengenai kemunculan pendatang baru Xiaomi iaitu Xiaomi CC9. Difahamkan Xiaomi CC membawakan makna kepada Colorful & Creative – berfokuskan pada kalangan remaja.

Menjelang pelancaran, beberapa spesifikasi utama peranti telah mula terdedah dan muncul di media sosial. Memetik maklumat tersebar, Xiaomi CC9 dijangka menyertakan takuk kecil pada paparan hadapan dan menggunakan pemproses Snapdragon 712 sebagai tunjang utama.

Untuk keupayaan kamera, Xiaomi CC9 dijangka membawakan kamera utama dengan resolusi 48MP (penggunaan lensa masih belum dikenal pasti) dan kamera selfie sebesar 32MP. Selain itu, peranti ini juga dijangka menyertakan bateri sebesar 4,000 mAh di dalamnya.

Pada masa sama, imej kotak bungkusan dan sample gambar selfie juga telah bocor di media sosial. Memetik imej tersebar, kotak bungkusan Xiaomi CC9 dihiasi kemasan lebih bewarna dan terdapat tulisan memperlihatkan penjenamaan peranti – Xiaomi CC9 pada hadapan kotak.

Bercakap tentang mengenai hasil gambar selfie, berikut kami kongsikan beberapa contoh foto yang diambil daripada peranti tersebut :

Xiaomi CC9 bakal diperkenalkan secara rasmi kepada umum pada 2 Julai 2019 dalam sebuah acara pelancaran yang dijadualkan berlangsung di Beijing, China. Xiaomidijangka memperkenalkan sekurang-kurangnya dua model iaitu Xiaomi CC9 dan Xiaomi CC9 edisi Meitu. Sama-sama kita tunggu!


Quik

Quik adalah cara yang paling cepat, mudah untuk membuat video hebat, semuanya secara automatik. Dalam hanya beberapa saat, ia menganalisis foto dan klip video untuk mencari saat-saat terbaik, menambah efek peralihan dan kesan grafik lain. Ia juga cukup bijak untuk menyesuaikan cerita anda dengan muzik, filter dan banyak lagi. Ia menjadikan video editing lebih mudah dan hasil yang lebih cantik untuk anda kongsikan bersama rakan dan keluarga.

Terdapat 24 stail video percuma disediakan khas buat anda, apa yang anda perlu lakukan adalah pilih font, filter dan efek untuk dimuatkan ke dalam video. Selepas video siap di edit, anda masih boleh melakukan editing secara manual dengan memotong dan menyunting video tersebut. Selepas itu kongsikan video tersebut ke laman sosial seperti Instagram dan Facebook.


Samsung Galaxy Note 8 Dilancarkan – Dwi Kamera 12MP, Skrin 6.3” Infinity Display

Samsung akhirnya menebus kesalahan mereka pada tahun lepas dengan melancarkan sebuah phablet terbaru iaitu Galaxy Note 8. Peranti yang menggunakan teknologi paparan Infinity Display kini hadir dengan saiz skrin berukuran 6.3 inci bersama fungsi S-Pen. Ciri ini masih dikekalkan malah melalui skrin hampir penuh, watak Note kini lebih menonjol.

Samsung telah menambahbaik fungsi penggambaran pada peranti induk mereka. Apa yang menariknya, Galaxy Note 8 kini menyediakan sistem dwi kamera 12+12 Megapiksel di kedua-dua bahagian. Salah satunya mampu merakam gambar dalam keadaan gelap menggunakan aperture f/1.7 dan satu lagi hadir dengan aperture f/2.4 bersama zoom optikal. Kedua-dua sensor ini dilengkapi fungsi penstabilan imej (OIS) yang menawarkan ciri Live Focus membolehkan anda melaras latar belakang untuk dikaburkan. Sementara untuk kamera depan, satu unit kamera 8 Megapiksel telah disertakan.

Galaxy Note 8 dilengkapi dengan cip 10nm Exynos 8895, memori RAM setinggi 6GB, dan storan seluas 256GB. Android 7.1.1 Nougat telah dilantik menjadi sistem operasi untuk peranti ini dengan ciri sokongan kecerdasan buatan Bixby, Gear VR, DeX station, dan yang terbaru Live Message.

Pengalaman muzik kini ditingkatkan melalui talaan audio daripada AKG yang sama digunakan pada Samsung Galaxy S8. Sambungan tanpa wayar pula lebih pantas dengan LTE Cat16 dan Wi-Fi 802.11ac MIMO. Peranti ini dibekalkan slot kad hibrid microSD bersama bateri berkapasiti 3,300mAh Quick Charge 2.0 serta sambungan kabel USB Type-C.

Samsung Galaxy Note 8 hadir dengan warna Midnight Black, Orchid Grey, Maple Gold, dan Deepsea Blue. Bagi yang berminat, sila tunggu sehingga 5 September ini untuk sesi pra tempah. Walaubagaimanapun, harga jualannya masih lagi dirahsiakan.


MWC 2019: HUAWEI Mate X Dilancarkan, Peranti 5G Boleh Lipat Terpantas Di Dunia

Jenama telefon pintar terkemuka dunia, HUAWEI telah melancarkan satu lagi telefon pintar keluaran mereka di Mobile World Congress (MWC) 2019. Peranti tersebut yang dikenali sebagai HUAWEI Mate X ini disifatkan sebagai telefon pintar 5G boleh lipat terpantas di dunia.

Peranti ini disertakan dengan Falcon Wing Mechanical Hinge, 7nm multi-mode modem chipset Balong 5000, kapasiti bateri sebanyak 4500mAh yang mana ia menyokong 55W yang merupakan pengecasan pantas terpantas di dunia. Dalam masa 30 minit, ia mampu mengecas sehingga 85%. Ia juga didatangkan dengan warna baharu iaitu Interstellar blue.

Apabila ia dilipat, ia mempunyai paparan skrin 6.6 inci dan apabila dibuka ia akan bertukar kepada tablet yang sangat nipis dengan skrin bersaiz 8 inci. Apa yang menarik ialah, peranti ini mempunyai fleksibiliti panel OLED yang sangat tinggi dan falcon wing mechanical hinge.

Paparan telefon ini tidak mengecewakan apabila disertakan dengan FullView display. Apa yang pasti, dengan paparan yang fleksibel ini, pastinya mencapai kepuasan paparan dan memudahkan proses menjalankan kerja menerusi peranti ini.

Kamera pada telefon ini juga tidak mengecewakan apabila ia disertakan dengan kamera Leica. Rekaan boleh lipat peranti ini membolehkan kameranya memainkan peranan sebagai kamera hadapan dan belakang. Apabila peranti ini dilipat, ia akan memaparkan view finder pada kedua-dua bahagian. Menerusi gambar yang diperlihat, ia menyertakan dengan 3 kamera bagi rakaman gambar. Untuk memgambil swafoto, ia menggunakan skrin belakang.

Ia juga didatangkan butang kuasa cap jari bersepadu yang membolehkan pengguna menguasakan peranti dengan sekali tap.

Dalam pada itu, ia dikuasakan dengan modem 5G cipset generasi baharu yang dilengkapi dengan 7nm 5G multi-mode modem chipset Balong 5000 pertama di dunia. Dengan kepantasan muat turun 5G pada 4.6Gps pada Sub-6GHz band (secara teori). Ia juga dijana oleh cip pemprosesan terbaru daripada HUAWEI, iaitu Kirin 980.

Ia juga turut menyokong rekaan SA dan NSA. Hal ini bermakna pengguna tidak perlu menaik taraf peranti untuk terus menikmati sambungan 5G. Apa yang pasti, peranti ini turut dilengkapi dengan dwi sim yang menyokong 4G dan 5G.

Peranti ini bakal tampil dengan 8GB RAM dan 512GB, dan harga yang bakal ditawarkan ialah 2299 Euro, iaitu sekitar RM10,625. Dikhabarkan ia bakal dipasarkan pada pertengahan tahun 2019.


[TERTIRIS] : Gambaran Reka Bentuk Samsung Galaxy Watch Active 2 Muncul Di Media Sosial?

Kemunculan Samsung Galaxy Watch sebelum ini ternyata menarik perhatian sekaligus ramai yang tidak melepaskan peluang untuk memiliki jam pintar tersebut. Ekoran sambutan menggalakkan itu, kini muncul pula berita ketirisan mengenai Samsung Galaxy Watch Active 2.

Lebih mengejutkan, reka bentuk jam pintar tersebut kini dikatakan telah muncul di arena web. Memetik sumber, Samsung Galaxy Watch Active 2 didakwa disertakan dengan rekaan yang lebih kemas dan menarik. Ia juga didakwa ditawarkan dalam dua saiz berbeza iaitu 40mm dan 44mm. Selain itu, terlihat gelang berwarna merah pada butang kuasa sekaligus menjadinya sedikit berbeza berbanding model sedia ada.

Pun begitu, maklumat tertiris hanyalah ‘rumors’ dan masih tidak diketahui mengenai kesahihannya. Siapa tahu mungkin kita bakal melihat kemunculan jam pintar ini ketika pelancaran Samsung Galaxy Note 10 yang dijadualkan pada Ogos kelak? Kekal bersama eRing untuk lebih info terkini!


CES 2021 Beralih ke Pengalaman Digital-Sepenuhnya

ARLINGTON, Virginia, 29 Julai 2020 /PRNewswire/ — Hari ini Consumer Technology Association (CTA)® mengumumkan CES® 2021 –6-9 Januari 2021 – akan menjadi pengalaman digital-sepenuhnya yang menghubungkan pempamer, pelanggan, pemimpin pemikiran dan rakan media dari seluruh dunia. Format baharu ini akan membolehkan peserta mendengar daripada penginovasi teknologi, melihat teknologi yang canggih dan pelancaran produk yang terkini serta berhubung bersama jenama global dan syarikat baharu dari seluruh dunia.

“Di tengah-tengah pandemik dan kebimbangan kesihatan global yang semakin meningkat mengenai penularan COVID-19 ini, bukanlah sesuatu yang dapat dilakukan untuk menghimpunkan puluhan ribu orang dengan selamat di Las Vegas pada awal Januari 2021 untuk bertemu dan berurus niaga secara peribadi,” kata Gary Shapiro, presiden dan Ketua Pegawai Eksekutif, CTA. “Teknologi membantu kita semua bekerja, belajar dan berhubung semasa pandemik – dan inovasi berkenaan juga akan membantu kami memperbaharui semula CES 2021 dan menghimpunkan komuniti teknologi dengan cara yang bermakna. Dengan beralih kepada platform digital-sepenuhnya pada tahun 2021, kami dapat membawa pengalaman unik yang dapat membantu pempamer kami berhubung dengan audiens sedia ada dan baharu.”

CES 2021 akan menjadi pengalaman imersif yang baharu, yang mana hadirin akan berada dalam jarak yang dekat untuk menerokai dan melihat teknologi yang terkini. Pengalaman yang amat diperibadikan ini akan membawa acara global dengan keselesaan dan keselamatan di rumah atau pejabat anda.

Selama lebih 50 tahun, CES telah menjadi pentas global untuk inovasi. Matlamat CTA untuk CES 2021 adalah untuk menyediakan platform yang menarik untuk syarikat-syarikat bersaiz besar dan kecil bagi melancarkan produk, membina jenama dan menjalin perkongsian dan dalam masa yang sama mengutamakan kesihatan serta keselamatan. Anggota-anggota dalam komuniti teknologi berkembang maju dengan berhimpun bersama-sama, berkongsi idea dan memperkenalkan produk yang akan membentuk masa depan kita.

Catatkan pada kalendar anda dalam minggu pertama pada bulan Januari dan nantikan berita yang lebih menarik mengenai CES 2021. Kami merancang untuk kembali ke Las Vegas bagi CES 2022, menggabungkan elemen terbaik dalam acara fizikal dan digital.

Terima kasih atas sokongan berterusan anda. Sila pastikan diri anda kekal sihat dan selamat.

Latar Belakang CES: CES® ialah acara teknologi yang paling berpengaruh di dunia – tempat percubaan untuk teknologi perintis dan penginovasi global. Di sinilah jenama-jenama yang terbesar di dunia berurus niaga serta bertemu rakan kongsi baharu manakala penginovasi yang paling pintar muncul di pentas. Dimiliki dan diterbitkan oleh Consumer Technology Association (CTA)®, CES menampilkan setiap aspek dalam sektor teknologi. Ketahui lebih lanjut di CES.tech dan ikuti CES di sosial.

Latar Belakang Consumer Technology Association: Sebagai persatuan perdagangan teknologi yang terbesar di Amerika Utara, CTA® ialah sektor teknologi. Anggota-anggota kami merupakan penginovasi yang terkemuka di dunia – bermula daripada syarikat baharu hinggalah jenama global – membantu menyokong lebih daripada 18 juta pekerjaan Amerika. CTA memiliki dan menerbitkan CES® – acara teknologi yang paling berpengaruh di dunia. Cari kami di CTA.tech. Ikuti kami @CTAtech.

Keywords: Computer/Electronics Consumer Electronics Broadcast feed announcements Trade show news Future Events


Reviu Eksklusif: JOI 12, Sesuai Untuk Golongan Profesional

JOI, jenama yang tidak asing lagi di pasaran tempatan di dalam penghasilan peranti 2 dalam 1 (tablet + komputer riba). Selepas kejayaan terhadap beberapa model keluarannya, kini mereka kembali dengan model baru yang dikenali sebagai JOI 12. Tidak seperti JOI 10 Flip yang menawarkan harga mampu milik, JOI 12 ditawarkan dalam kelas tinggi dengan harga RM2,399. Ingin mengetahui apakah kelebihan yang dimiliki oleh peranti ini? Teruskan membaca…

JOI 12 menawarkan pakej pembelian yang menarik, berbaloi dengan harganya. Lebih istimewa, setiap pembelian akan disertakan sekali dengan papan kekunci magnetik & trackpad, serta percuma Microsoft Office 365 selama setahun.

Fizikal merupakan salah satu aspek utama yang akan dititikberatkan oleh pengguna di dalam pembelian tablet mahupun komputer riba. Selain menawarkan rekaan yang kompak, ia juga menawarkan fungsi menarik, sesuai dengan harga yang ditawarkan. Malah kehadiran papan kekunci bersama trackpad pula membolehkan anda menggunakan JOI 12 seperti komputer riba biasa.

▲ Sokong paparan skrin berukuran 12.2 inci dengan resolusi HD IPS.

▲ Papan Kekunci dan trackpad yang diperbuat daripada baldu.

▲ Disediakan dengan sebuah stand yang boleh dilaraskan.

▲ Port yang terdiri daripada 3.5mm audio jack, USB Type-C, pengecas, ruangan untuk memori tambahan dan USB 3.0 serta dua buah speaker.

▲ Turut tersedia butang Power dan butang laras Volume.

▲ Bahagian bawah tersedia dengan port untuk disambungkan dengan papan kekunci.

▲ Panel belakang menempatkan kamera beresolusi 5 Megapiksel.

Sesuai dengan namanya sebagai peranti 2 dalam 1, istimewanya JOI 12 ini, ia boleh digunakan sebagai tablet mahupun sebuah komputer riba pada satu-satu masa. Walaupun menawarkan paparan skrin berukuran 12.2 inci, penggunaan sebagai tablet masih sesuai ditambah pula dengan kehadiran Mod Tablet yang memudahkan anda untuk mengawal peranti ini.

Salah satu ciri menarik yang ada pada komputer 2 dalam 1 ini adalah disediakan dengan aplikasi Microsoft Office yang diberikan secara percuma selama sebulan. Kini, anda boleh membuat pelbagai kerja pejabat di rumah hanya menggunakan JOI 12 sahaja. Sokongan pelbagai dokumen pejabat seperti Word Mobile, Excel Mobile, PowerPoint Mobile dan OneNote juga memudahkan urusan kerja anda.

Jarang kita lihat komputer riba dilengkapi dengan mod Baterry Saver bukan? Walaupun telah dibekalkan dengan kapasiti bateri sebesar 10,000mAh, tetapi ia masih tidak mencukupi? Tetapi dengan JOI 12, anda tidak perlu risau kerana ia telah menyediakan mod Battery Saver yang akan menjimatkan bateri dengan menutup aplikasi yang tidak digunakan.

Sepertimana tablet / komputer riba yang ada di pasaran, JOI 12 telah dibekalkan dengan penggambaran utama 5 Megapiksel bersama kamera depan 2 Megapiksel. Walaupun resolusinya rendah, hasil gambar yang diambil masih memuaskan. Malah fungsi mengedit gambar juga terasa lebih mudah dengan adanya pelbagai filters dan juga effects menarik untuk anda mencubanya!

JOI 12 telah dioperasikan oleh Windows 10, yang mana hadir dengan paparan antaramuka yang lebih ringkas dan mesra pengguna. Selain itu, kehadiran fungsi Cortana pula memudahkan anda untuk mencari maklumat, panggilan, menghantar mesej dan beberapa lagi dengan menggunakan arahan suara sahaja, sama seperti Siri dan Google Now.

Kami juga telah menjalankan ujian kelajuan proses data bagi stor dalaman JOI 12. Dengan menggunakan perisian CrystalDiskMark untuk mendapatkan data kelajuan pemproses read dan write peranti 2 dalam 1 ini. Gambar yang disertakan menunjukkan ujian, data yang penting dalam ujian ini adalah keputusan ujian Seq dan juga 4K.


ZTE Keluarkan Laporan Kelestarian 2020

SHENZHEN, China, 21 Mei 2021 /PRNewswire/ — ZTE Corporation (0763.HK / 000063.SZ), penyedia antarabangsa yang utama bagi penyelesaian telekomunikasi, perusahaan dan teknologi pengguna untuk internet mudah alih, hari ini mengumumkan Laporan Kelestarian 2020nya.

Laporan ini menunjukkan bahawa ZTE, susulan kedudukan strategiknya sebagai “pemacu ekonomi digital”, memenuhi tanggungjawab sosial korporatnya secara proaktif pada tahun 2020. Semasa memanfaatkan teknologi untuk memerangi pandemik Covid-19, ZTE berusaha sedaya upaya untuk menggalakkan pembangunan ekonomi digital dan meneruskan pertumbuhan mesra alam. Sementara itu, syarikat ini menyumbang kepada masyarakat global dan terus meningkatkan amalan tadbir urus korporatnya serta merancang untuk masa depan.

ZTE mengeluarkan laporan kelestariannya setiap tahun selama 13 tahun berturut-turut.

Memanfaatkan 5G untuk memerangi pandemik Covid-19 dengan cara yang menyeluruh

Pada awal tahun 2020, dalam menghadapi wabak Covid-19 yang berlaku secara tiba-tiba, ZTE mengaktifkan segera mekanisme tindak balas kecemasan bagi pencegahan dan kawalan pandemik. Semasa melaksanakan langkah-langkah pencegahan pandemik dengan ketat bagi melindungi kesihatan dan keselamatan kakitangan, ZTE menggalas tanggungjawab sosial korporat dan mengambil tindakan untuk memerangi Covid-19 melalui penggunaan pelbagai teknologi.

Semasa peringkat awal pandemik Covid-19 pada tahun 2020, ZTE menyelaraskan sumber dengan pantas di seluruh dunia, meliputi pengeluaran dan pengedaran, pembinaan rangkaian, komunikasi terjamin, perkhidmatan di lapangan, aplikasi perkhidmatan dan banyak lagi. Ia membina rangkaian 4G/5G dengan operator untuk lebih 210 hospital di 82 bandar dalam 26 wilayah di tempat asalnya, merapatkan jurang komunikasi yang diperlukan untuk sokongan kehidupan. Ketika pandemik ini menjadi semakin buruk, ZTE berganding bahu bersama rakan-rakan kongsi industri bagi membangunkan aplikasi yang inovatif termasuk teleperubatan berasaskan 5G, logistik pintar, kelas berasaskan awan 5G dan keselamatan tiga dimensi, seterusnya memanfaatkan teknologi untuk menewaskan Covid-19.

Di samping itu, berdepan dengan cabaran pandemik global, ZTE menubuhkan 12 cawangan sukarelawan di Wuhan, Chengdu, Chongqing dan bandar-bandar lain di China serta di Myanmar, India dan negara-negara lain. Kesemua sukarelawan ini memberi sokongan padu untuk memulihkan pandemik dan kecemasan lain. Dalam masa yang sama, ZTE Foundation menyumbang bahan-bahan pencegahan pandemik termasuk pelitup muka, gogal, pakaian pelindung dan ventilator kepada barisan hadapan pandemik di China dan lebih 50 negara serta wilayah di serata dunia.

Mengejar kecekapan teras yang lebih tinggi dan mencapai kejayaan bersama dalam ekonomi digital

Ekonomi digital mempercepatkan integrasi ke dalam industri-industri lain dan telah menjadi pemacu pembangunan ekonomi global yang baharu. Berlatarbelakangkan hal ini, ZTE komited untuk menjadi pemacu ekonomi digital dengan mencipta dan berkongsi peluang pembangunan bersama pihak-pihak yang berkaitan untuk bersama-sama menggalakkan pembangunan ekonomi digital yang sihat.

Presiden ZTE Corporation, Xu Ziyang mengulas, “Pada tahun 2020, pandemik benar-benar mengubah cara orang ramai menjalani kehidupan dan bekerja, menjadikan perkhidmatan ICT sebagai satu keperluan sama seperti udara, air dan kuasa elektrik. Seterusnya, perusahaan perlu mempercepatkan transformasi digital dan pintar, bukan sahaja untuk mengurangkan kos dan meningkatkan kecekapan, tetapi untuk menjadi lebih tangkas dan pintar, lantas dapat menangani ketidaktentuan dengan lebih baik dalam persekitaran luaran, pasaran dan teknologi.”

Laporan ini menyatakan bahawa ZTE, untuk menjadi “pemacu ekonomi digital”, menganggap inovasi teknologi sebagai daya pemacu utama pembangunan korporat. Kekal berada di landasan untuk mengejar kecekapan teras yang lebih tinggi, syarikat ini terus berinovasi dalam cip, algoritma, seni bina, pangkalan data dan sistem operasi, antara lain, yang meletakkan asas yang kukuh untuk pertumbuhan yang lebih mantap. ZTE telah melabur sebanyak lebih daripada RMB 10 bilion setiap tahun dalam penyelidikan dan pembangunan (R&D) dan menjelang penghujung Mac 2021, telah memfailkan 80,000 permohonan paten global, dengan lebih daripada 38,000 diluluskan. Menurut laporan “Who is leading the 5G patent race?” (“Siapa yang menerajui perlumbaan paten 5G”) yang diterbitkan pada bulan Februari oleh IPlytics yang berpangkalan di Berlin, ZTE telah dimasukkan ke dalam senarai 3 teratas global untuk kepimpinan lestarinya dalam Paten Penting-Standard (SEP) yang diisytihar 5G kepada ETSI.

Dalam masa yang sama, mendukung objektif “Memperkasa industri-industri melalui inovasi dan mencapai kejayaan bersama dalam ekonomi digital”, ZTE berazam untuk merapatkan jurang digital antara senario perniagaan tradisional dan aplikasi teknologi digital, menyediakan industri-industri dengan penyelesaian berasaskan senario yang benar-benar mencipta nilai dan menjadi peneraju dalam transformasi digital industri-industri. Pada tahun 2020, dengan bergantung pada rangkaian terbaiknya, “penyelesaian awan dan rangkaian yang jitu” serta platform pemungkin, ZTE, berserta lebih 500 rakan kongsi dalam bidang perindustrian, industri pengangkutan, tenaga, kerajaan, kewangan, kebudayaan dan pelancongan antara lain, menjalankan aplikasi inovatif dan amalan perniagaan 5G serta mencipta kira-kira 100 senario untuk aplikasi 5G yang inovatif. Ia memenuhi tanggungjawabnya dengan bersungguh-sungguh sebagai peneraju industri dengan kekuatan inovatif yang mantap.

Sebagai contoh, dalam bidang perindustrian, projek kilang pintar, yang bersama-sama disempurnakan oleh ZTE dan Yunnan Sunho Aluminum, menggalakkan transformasi dan penaiktarafan Sunho dengan “pembuatan pintar” dan membolehkan perusahaan industri tradisional itu menjimatkan kos kendalian, mengurangkan tenaga kerja dan meningkatkan kecekapan. Dari segi rawatan kesihatan, ZTE menawarkan penyelesaian rawatan kesihatan pintar 5G yang menggabungkan aplikasi inovatif sedemikian seperti demonstrasi operasi, perundingan jarak jauh, pusingan wad secara jarak jauh serta diagnosis terbantu-AI dan mudah alih bagi melindungi setiap nyawa manusia.

Dari segi pendidikan pula, syarikat ini menyediakan pelbagai senario dan aplikasi yang inovatif untuk pendidikan seperti bilik darjah jarak jauh 5G + 4K, pendidikan XR berasaskan awan 5G, pengajaran 5G + AR dan bilik darjah holografik 5G+, bagi mencetuskan sifat ingin tahu dalam diri kanak-kanak dan memasang impian mengenai masa depan.

Dalam bidang kewangan, pangkalan data teragih yang dibangunkan sendiri oleh ZTE, GoldenDB, bertindak sebagai asas yang selamat dan andal untuk sistem perkhidmatan perbankan, melindungi setiap transaksi untuk lebih 300 juta pelanggan. Di samping itu, dengan menggunakan teknologi inovatif kepada telefon pintar serta terminal maklumat peribadi dan di rumah, ZTE menjadikan gaya hidup pintar 5G semua-senario suatu kenyataan dengan pelbagai terminal pintar 5G yang beraneka demi kejayaan bersama dalam ekonomi digital.

Melaksanakan konsep pembangunan mesra alam bagi mencapai matlamat “keneutralan karbon”

Dengan “keneutralan karbon” mencapai kata sepakat dalam ekonomi-ekonomi utama di seluruh dunia, ZTE mengambil bahagian dengan aktif dalam penyahkarbonan ekonomi global dan menggalakkan lagi pengkomersialan 5G mesra alam dalam beberapa bidang bagi membantu semua industri memasuki saluran pembangunan mesra alam dengan pantas.

“Kami benar-benar percaya bahawa perairan yang jernih dan gunung ganang yang menghijau merupakan aset yang tidak ternilai harganya dan berusaha mengurangkan impak ke atas alam sekitar kita daripada sumber tersebut. Kami menggunakan bahan-bahan mentah yang lebih mesra alam dan meningkatkan teknik pengeluaran,” tegas Xie Junshi, Naib Presiden Eksekutif dan Ketua Pegawai Operasi ZTE dalam laporan tersebut. “Kami menggunakan teknologi yang lebih canggih bagi menggalakkan prestasi produk. Kami komited terhadap kecekapan spektrum yang terbaik, kecekapan tenaga yang terbaik dan kecekapan operasi rangkaian yang terbaik bagi memudahkan pembangunan lestari.”

Dengan kedatangan era 5G, penggunaan tenaga daripada stesen utama dan terminal 5G dianggap sebagai isu utama untuk pembangunan industri yang lestari. ZTE meneroka cara untuk mengurangkan penggunaan tenaga daripada stesen utama dengan aktif dan mengatur lebih daripada 500 paten inovasi 5G mesra alam. Syarikat ini menumpukan perhatian untuk meningkatkan kecekapan dan mengurangkan penggunaan melalui cip prestasi tinggi yang dibangunkan sendiri, operasi berkecekapan tinggi, reka bentuk struktur utama dan kekuatan teknologi. Selain itu, ZTE telah membantu lebih daripada 20 operator bagi membina lebih 500,000 tapak mesra alam berkecekapan tinggi di negara-negara dan wilayah-wilayah seperti China, Itali, Vietnam, Myanmar, Pakistan, Afrika Selatan dan Etiopia. Pada tahun 2020, ZTE melancarkan PowerPilot – penyelesaian cekap-tenaga rangkaian 4G dan 5G. Tenaga yang dijimatkan oleh penyelesaian PowerPilot ialah dua kali ganda lebih banyak daripada penyelesaian penjimatan tenaga berasaskan AI konvensional dan ia dapat menjimatkan tenaga sehingga 20% dalam rangkaian berbilang mod, lantas mengurangkan perbelanjaan operasi dengan berkesan. Ketika ini, penyelesaian ini berjaya dikomersialkan di lebih daripada 700,000 tapak di lebih 20 rangkaian seluruh dunia.

Di samping itu, ZTE mengambil bahagian dengan aktif dalam penyelesaian subjek yang berkaitan dengan standard penjimatan tenaga. Pada tahun 2020, bersama-sama GSMA Intelligence, peneraju dalam penyelidikan telekomunikasi, media dan teknologi (TMT) global dan sebahagian daripada GSMA yang lebih luas, ZTE mengeluarkan kertas putih “5G Energy Efficiencies, Green is the New Black”. Kertas putih tersebut menganalisis latar belakang dan prinsip pembinaan dan peningkatan kecekapan tenaga rangkaian telekomunikasi dalam era 5G daripada aspek pengurangan kos, pengoptimuman prestasi rangkaian, keselamatan tenaga dan sumbangan kepada pengurangan emisi karbon global. Ia juga menyimpulkan mengenai kebolehlaksanaan penjimatan tenaga dan pengurangan penggunaan melalui inovasi.

Sebagai pengamal pembangunan mesra alam yang aktif, ZTE Corporation turut menggalakkan pengurusan perlindungan alam sekitar secara komprehensif dalam operasi pejabat dan pengeluaran harian syarikat. Syarikat ini berorientasikan sasaran pengurusan dari segi penjimatan tenaga serta emisi ekzos dan ia mengukuhkan lagi teknologi pengeluaran dan peningkatan peralatan bagi mengurangkan penggunaan sumber semula jadi dan impak ke atas alam sekitar.

Berkembang bersama kakitangan dan rakan kongsinya serta menyumbang kepada masyarakat global

Pada tahun 2020, ZTE meningkatkan lagi transformasi digital dalamannya dan mencipta “Ultimate Cloud Company” awan-sepenuhnya, pintar dan ringan dalam bidang R&D, operasi, pejabat dan pengeluaran. Di samping dapat mengurangkan kos, meningkatkan kecekapan dan meningkatkan kualiti, syarikat ini menghadapi ketidaktentuan masa depan dengan fleksibel. Semasa berlakunya pandemik ini, perkhidmatan awan ZTE membolehkan lebih daripada 70,000 kakitangan di seluruh dunia bekerja dari rumah. Lebih penting lagi, kecekapan kerja jarak jauh lebih 30,000 kakitangan R&D mencapai lebih daripada 95%.

Dari segi tadbir urus korporat, ZTE mengukuhkan lagi tarikan dan insentif bakat utama, meningkatkan sistem pengurusan pematuhan, meningkatkan sistem pengurusan kawalan dalaman korporat dan mencapai pertumbuhan yang berkualiti tinggi sepanjang laluan tiga fasa iaitu “pemulihan, pertumbuhan dan pengembangan”.

Berhubung aspek-aspek sumbangan terhadap masyarakat global, ZTE Foundation sentiasa kekal komited terhadap misinya iaitu untuk “menyokong semangat kebajikan awam, memenuhi tanggungjawab korporat dan menggalakkan pembangunan kebajikan awam.” Sepanjang tahun lalu, syarikat ini memfokuskan pada tiga bidang utama: rawatan perubatan, bantuan pendidikan dan bantuan untuk kumpulan kurang bernasib baik serta menganjurkan aktiviti kebajikan awam dan pembasmian kemiskinan dengan aktif.

Pada tahun 2020, ZTE Foundation melabur sebanyak lebih daripada 14 juta yuan dalam kebajikan awam, melaksanakan 37 projek kebajikan awam dan menjalankan 73 aktiviti kebajikan awam secara sukarela. Indeks Ketelusan Yayasan China 2020 (FTI) Yayasan tersebut, memperoleh markah penuh dalam tiga tahun berturut-turut dan memenangi “Anugerah Inovasi Amal Tahunan” dan “Anugerah Projek Amal Tahunan” di Festival Amal China ke-10.

Melangkah ke hadapan, ZTE akan kekal komited sepenuhnya terhadap pembangunan lestari di seluruh dunia dan sebagai “pemacu ekonomi digital”, melaksanakan tanggungjawab sosialnya. Syarikat ini akan terus berkembang bersama-sama kakitangan dan rakan kongsinya, mengharapkan untuk merealisasikan pembangunan bersama antara perusahaan, individu, rakan kongsi dan persekitaran bagi mendayakan komunikasi dan kepercayaan di mana-mana sahaja.

Klik di sini untuk melihat dan memuat turun seluruh laporan:https://res-www.zte.com.cn/mediares/zte/Files/PDF/white_book/202105191132EN.pdf

Hubungan Media:Margaret Ma ZTE CorporationTel: +86 755 26775189 Emel: ma.gaili@zte.com.cn

Keywords:  Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Corporate Social Responsibility


Kerjasama Digi & Cisco Tawar Penyelesaian Keselamatan Siber Berasaskan Cloud Yang Pertama Dalam Industri Kepada Perusahaan Kecil & Sederhana (PKS)

Digi Telecommunications Sdn Bhd (Digi) telah membangunkan penyelesaian keselamatan siber berasaskan awan (cloud), Cisco Umbrella, khusus buat pelanggan mikro serta Perusahaan Kecil dan Sederhana (PKS) yang menyediakan perlindungan penting bagi membolehkan syarikat untuk berhubung dengan selamat menerusi rangkaian Digi.

Menerusi kerjasama dengan firma keselamatan siber antarabangsa, Cisco, Digi mendahului dalam membantu PKS melindungi perniagaan mereka dengan keselamatan berasaskan Sistem Nama Domain (DNS-layer protection). Cisco Umbrella melindungi pengguna dengan menghalang permintaan kepada perisian jahat seperti `malware’, `ransomware’, `phishing’, `botnets’ dan sebagainya sebelum rangkaian sempat diaktifkan, sekali gus menyekat ancaman siber itu secara berkesan sebelum sempat menembusi rangkaian.

Disebabkan ia merupakan teknologi awan (cloud) yang tidak memerlukan pemasangan rumit pada peranti, maka syarikat perniagaan boleh melindungi kesemua peranti seperti komputer riba, komputer meja dan peranti pintar – selagi mereka terhubung dengan rangkaian internet Digi.

Ketika ini, Digi telah memperkenalkan penyelesaian itu kepada kira-kira 30,000 pengguna fasa perintis dan akan terus memastikan lebih ramai dapat menggunakannya secara berperingkat.Penyelesaian keselamatan berkualiti tinggi ini ditawarkan pada harga RM3 sebulan. Pelanggan boleh memilih untuk menamatkan langganan pada bila-bila masa dengan menghubungi pusat panggilan Digi Business di 016-299 8888 atau e-mel bsc@digi.com.my.


XOX MOBILE Melancarkan Kedai Konsep Mereka

XOX MOBILE berbesar hati memperkenalkan kedai flagship pertama mereka di Sunway Pyramid, dengan konsep perniagaan baru yang telah diambil bagi memberikan pengalaman terbaik kepada pengguna.

XOX Space telah dilancarkan oleh duta XOX MOBILE iaitu legenda badminton Malaysia, Datuk Wira Lee Chong Wei, Pengarah Urusan XOX MOBILE, Datuk Eddie Chai, dan Ketua Pegawai Eksekutif Kumpulan, Encik Ng Kok Heng. Kedai berkeluasan 909 kaki persegi itu terletak di tingkat pertama Sunway Pyramid Mall.

Selain dari menjadi pusat jualan utama XOX di mana pelanggan boleh memilih pelan, membayar bil, membeli tambah nilai dan penggantian kad SIM bersama-sama perkhidmatan lain, kedai konsep ini juga berfungsi sebagai ruang kerja bagi pengunjung yang ingin menyiapkan kerja mereka di situ dengan kedai ini dilengkapi sambungan Internet untuk digunakan para pengunjung.

Dari sekarang sehingga akhir Mac, pelanggan dan tetamu XOX Space boleh menebus secara percuma pek permulaan ONEXOX Prepaid dengan nilai kredit tersedia RM5. Pas data Internet 3GB juga boleh dibeli pada harga RM30 dengan tempoh sah selama 28 bulan.


OPPO Service Day – Menawarkan Perkhidmatan Selepas Jualan Yang Tip Top

OPPO nampaknya bergiat dalam menyempurnakan lagi perkhidmatan mereka selain menawarkan peranti berinovatif, terkini mereka telah melancarkan OPPO Service Day yang mana pelanggan boleh mendapatkan perkhidmatan sepenuhnya di sini.

OPPO Service Day akan diadakan pada tarikh yang berlainan setiap bulan dan anda boleh ikuti pengumuman di Facebook OPPO Malaysia

OPPO Service Day yang pertama akan berlangsung pada 9 Oktober 2019, di OPPO Service Centre, Kuala Lumpur. Servis yang ditawarkan seperti berikut:


WISE Qatar Foundation Mengumumkan E-Buku Khas

Pendidikan Terganggu, Pendidikan Dibayangkan Semula – Respons daripada barisan hadapan pendidikan semasa pandemik COVID-19 dan seterusnya

DOHA, Qatar, 22 September 2020 /PRNewswire/ — WISE, badan pemikir pendidikan global Qatar Foundation, bekerjasama dengan Salzburg Global Seminar dan Diplomatic Courier, dengan sukacitanya mengumumkan pelancaran rasmi E-Buku khas bertajuk: Pendidikan Terganggu, Pendidikan Dibayangkan Semula – Respons dari baris hadapan pendidikan semasa pandemik COVID-19 dan seterusnya.

E-Buku edisi khas tersebut dihasilkan dalam masa nyata, kerana WISE, bekerjasama dengan Salzburg Global Seminar, menjemput para pemegang taruh utama dan pemimpin pendidikan dari lebih 98 buah negara dalam siri tiga bahagian persidangan global yang bertujuan untuk menyatukan komuniti pendidikan global. Hasilnya adalah catatan sejarah kontemporari tentang bagaimana sekolah, Pertubuhan Bukan Kerajaan (NGO), pemerintah dan organisasi antarabangsa bertindak balas terhadap penutupan sekolah semasa krisis dan bagaimana mereka berusaha menggunakan krisis ini sebagai batu loncatan untuk membayangkan semula – dan bahkan mengubah – pendidikan dalam komuniti dan negara mereka.

E-Buku tersebut menawarkan peluang kepada khalayak global untuk memahami apa yang terjadi, bahkan ia juga menawarkan tempat berkembangnya idea daripada para pemikir pendidikan teratas di dunia.

“Harapan kami semoga penerbitan ini menyediakan komuniti pendidikan dengan satu titik rujukan dari krisis, yang bakal mengembangkan penyelidikan, dasar dan inovasi masa hadapan,”  kata Dr. Asmaa Al-Fadala, editor penerbitan dan Pengarah Penyelidikan dan Pembangunan Kandungan di WISE.

Untuk memuat turun buku Edisi Digital, sila klik di sini.

E-mel media@wise.org.qa untuk menerima lebih banyak maklumat atau meminta pakar untuk penampilan media.

WISE juga mengadakan sesi maya semasa Global Goals Week, pada 29 September jam 3:30 PM (GMT+3) untuk melancarkan e-buku tersebut. Enam daripada pengarang e-buku akan membincangkan masa depan pendidikan dalam dunia pasca-COVID-19 semasa sesi panel ini.

Anda boleh mendaftar ke sesi tersebut di sini.

Tentang WISE: WISE adalah platform antarabangsa pelbagai sektor untuk mengetengahkan pemikiran kreatif, perbahasan dan tindakan yang bermatlamat. WISE telah menjadikan dirinya sebagai rujukan global dalam pendekatan baharu dalam pendidikan. Melalui Sidang Kemuncak dwitahunan dan pelbagai program yang sedang berlangsung, WISE mempromosikan inovasi dan membina masa depan pendidikan melalui kerjasama.

Keywords: Books Computer/Electronics Education Entertainment Health Care/Hospital Infectious Disease Control Multimedia/Online/Internet Publishing/Information Service Retail New products/services


Inovasi Semula Teknologi Pengimejan Terma – FOTRIC Melancarkan Pengimejan Terma Pintar 340A & 340M

SHANGHAI, 1 Disember 2020 /PRNewswire/ — Jenama pengimejan terma profesional FOTRIC terus berinovasi dalam teknologi untuk pengguna bagi “meningkatkan kecekapan dan memastikan keselamatan”. Pada bulan Ogos, FOTRIC telah melancarkan pengimejan terma penyaringan suhu untuk kawalan pencegahan dan penyelenggaraan wabak. Baru-baru ini, FOTRIC telah mengeluarkan suatu produk yang cemerlang: pengimej terma pintar 340A dan 340M, yang sesuai untuk penyelenggaraan peralatan industri, ujian kuasa dan elektrik, pemeriksaan bangunan, dll.

Seperti sebelumnya, FOTRIC telah berulang kali mencapai kejayaan dalam pembangunan produk. Pada tahun 2017, FOTRIC telah mengambil bahagian dalam Pameran CES Amerika Syarikat dan produknya yang dibangunkan sendiri telah mendapat sambutan ramai. Pada tahun 2018, FOTRIC telah memenangi tempat pertama dalam kategori aplikasi elektrik di Persidangan IR/INFO Amerika Syarikat. Pada tahun 2019, produk FOTRIC yang baru dibangunkan telah memenangi Anugerah Reka Bentuk Perindustrian Antarabangsa Jerman iF 2019.

Pengguna industri sudah biasa dengan pengimej terma. Walau bagaimanapun, 340A dan 340M bukanlah model biasa. FOTRIC menggabungkan teknologi AI secara inovatif dengan gen kepintaran dan memberikan pengguna pengalaman kawalan pintar yang luar biasa. Sebagai contoh, terdapat Kekunci AI yang menyokong pintas pengaturcaraan untuk mempraset antaramuka atau fungsi.

“Pengukuran suhu” dan “pengimejan” adalah dua fungsi teras pengimejan terma. Pengimejan terma yang mudah digunakan tidak dapat dipisahkan daripada pengukuran suhu yang tepat dan pengimejan definisi tinggi. 340A dan 340M dibangunkan berdasarkan teknologi FOTRIC selama sepuluh tahun yang memfokus pada pengukuran suhu yang tepat dan pengimejan terma. Kestabilan dan konsistensi pengukuran suhu mereka telah mencapai tahap terkemuka di industri. Untuk pengimejan, FOTRIC menggunakan teknologi inovatif yang cemerlang – “MagicThermal” Multi-color Dynamic. Fungsi ini membolehkan prestasi pengimejan yang maju di bawah diagnosis yang rumit dan pengasingan pintar gambar yang unggul bagi hot-spots untuk mendapatkan analisis langsung kawasan yang dikehendaki.

Model 340A dilengkapi dengan sistem pemfokusan pintar “TurboFocus”, yang merealisasikan autofokus satu butang yang cepat, tepat, dan senyap. Walaupun dengan fungsi fokus berterusan, pengguna tidak perlu memikirkan tentang pemfokusan, dan hanya perlu mensasarkan dan menangkap imej, di mana ia sangat meningkatkan kecekapan pengesanan.

Kini, FOTRIC sedang mencari rakan kongsi di seluruh dunia untuk menyediakan perkhidmatan berkualiti tinggi yang tersuai kepada pengguna tempatan.

FOTRIC ialah pembekal bagi produk pengimejan terma inframerah pengukuran suhu tepat yang terkemuka di dunia dan juga penyelesaiannya.

Beribu pejabat di Shanghai, China, FOTRIC mempunyai pengedar di puluhan negara dan wilayah termasuk Amerika Utara, Eropah, Korea Selatan, Singapura, Australia, dan Taiwan. Rangkaian penjualan FOTRIC merangkumi pelbagai bidang termasuk kuasa, industri, penyelidikan saintifik, dan keselamatan.

Keywords: Computer Software Computer/Electronics Health Care/Hospital Infectious Disease Control Medical Equipment Medical/Pharmaceuticals Computer Accessories New products/services